Savez za Srbiju: Nećemo učestovati na kolegijumu koji je najavila Maja Gojković | Insajder\nSavez za Srbiju: Nećemo učestovati na kolegijumu koji je najavila Maja Gojković\nPovodom poziva predsednice Skupštine Maje Gojković da sutra od 10 sati budu održane konsultacije o daljem radu Narodne skupštine oglasio se Savez za Srbiju, poručujući da neće učestvovati na tom kolegijumu. Poslanik Stranke moderne Srbije Vladimir Đurić je, s druge strane, za N1 izjavio da još nije doneta konačna odluka, ali da “najverovatnije na razgovor neće otići”.\nIz Saveza su u saopštenju podsetili da je zahtev protesta „Svi kao jedan“ održanog u subotu, 13. aprila, uspostavljanje dijaloga vlasti i opozicije o uslovima za održavanje poštenih izbora i slobodi medija.\n“Kolegijum šefova poslaničkih grupa nije mesto na kojem se vodi takav dijalog. Imajući u vidu zahteve protesta i Sporazum sa narodom koji smo potpisali, jasno smo se obavezali na bojkot rada skupštine, te SZS neće učestvovati na kolegijumu Narodne skupštine”, saopšteno je.\n“Poziv predsednice Skupštine je simulacija dijaloga”\nPoslanik Stranke moderne Srbije Vladimir Đurić izjavio je da poziv predsednice Skupštine nije iskren i da služi za simuliranje dijaloga.\nĐurić je za N1 rekao da bi na sastanak moglo da se ode eventualno kako bi se isporučili zahtevi.\n"Koliko god mi bili svesni da je poziv neiskren i da treba da posluži kao izgovor vlastima i kao vrsta simuliranja dijaloga, taj kolegijum ne bih preuveličavao. To je tehnička i formalna stvar na koju ne mora da se ode, a na koju može da se ode da bi se isporučili zahtevi pa da se onda izađe", rekao je Đurić.\nOn je dodao da će njegova stranka odluku doneti nakon konsultacija sa ostalim poslaničkim grupama.\n"Naš stav je da dijalog mora da se vodi u institucijama. Najverovatnije da na kolegijum nećemo otići, ali ostavljam prostor da u razgovoru zaključimo da ima smisla zato što opozicija mora u parlamentu da složno isporuči zahteve da se na parlamentarnu agendu prioritetno stave izborni i medijski zakoni, depolitizacija REM-a i depolitizacija upravljanja i uređivačke politike javnih medijskih servisa", istakao je on.\nGojković je dan pred održavanje protesta “Svi kao jedan” izjavila da će poslati poziv svim šefovima poslaničkih grupa da u utorak od 10 sati održe konsultacije o daljem radu Narodne skupštine.\n„Želim da razgovaramo kako da poboljšamo procedure koja je ovaj saziv nasledio od pripadnika bivšeg režima, kako da bolje uredimo proceduru podnošenja amandmana i dopuna dnevnog reda“, navela je Maja Gojković za konferenciji za novinare.\nDeo opozicije se odlučio na bojkot jer, kako su tada rekli, aktuelna vlast urušava osnovne demokratske principe i institucije i onemogućava dijalog i raspravu u parlamentu.\nPodsetimo, na protestu “Svi kao jedan” predstavnici opozicije uputili su vlastima tri zahteva – formiranje zajedničke komisije vlasti i opozicije za definisanje fer i poštenih izbornih uslova, izbor novog sastava REM-a koji bi na ravnopravnim osnovama predlagale poslaničke grupe vlasti i opozicije i izbor tehničkog rukovodstva i uređivačkog kolegijuma informativnog programa RTS-a i RTV-a u kojima će članove jednako predložiti i vlast i opozicija.\nKako je najavljeno, ukoliko ovi zahtevi ne budu ispunjeni u roku od šest dana biće organizovan novi miting.


NEBOJŠA STEFANOVIĆ: Poziv na puč je krivično delo! Đilas, Jeremić i Obradović žele nasilno preuzimanje vlasti!\nFAMOZNO SVETISLAV BASARA: Srpska istina 5\t33\nNikola Adamovic\t 13.08.2018. 22:48h 22:46h\nNe želim da se mešam u rad tužilaštva i sudova, ali u pozivu opozicije, predvođene Draganom Đilasom, Boškom Obradovićem i Vukom Jeremićem, prepoznaje se krivično delo. Poziv da policija i vojska uhapse predsednika Srbije je poziv na puč i krvoproliće.\nOvde se jasno prepoznaju krivično delo i poziv na narušavanje ustavnog poretka i zakona. Ako ovde ne prepoznaju takvu vrstu dela, ne znam gde će da je prepoznaju. To takođe može da nanese štetu Srbiji. Đilas, Jeremić i Obradović su hobotnica koja želi da se vrati na vlast, ne mogu da dobiju podršku naroda na izborima, već svoju šansu vide u nasilnom preuzimanju vlasti i ne razmišljaju o posledicama.\nNebojša Stefanović potpredsednik Vlade\nNebojša Stefanović lični stav


Dačić i Čitaku na sednici SB glavna tema prethodne nedelje (VIDEO) - Društvo - Dnevni list Danas\nPočetna » Društvo » Dačić i Čitaku na sednici SB glavna tema prethodne nedelje (VIDEO)\n0Piše: V. Maričić 16. juna 2019. 09.55 Izmenjeno: 10.24\nIzveštaj Gutereša u Savetu bezbednosti\nŠef Unmika Zahir Tanin rekao je u ponedeljak pred Savetom bezbednosti Ujedinjenih nacija, koji razmatra novi izveštaj generalnog sekretara UN Antonija Gutereša, da je situacija u dijalogu Beograda i Prištine, a i na samom Kosovu, „krhka“ i da lako može da „sklizne unazad“ ako ne bude prikladnog angažovanja.\nŠef srpske diplomatije Ivica Dačić ponovo je u Savetu bezbednosti pozvao na dijalog o rešavanju kosovskog pitanja mirnim putem i dodao da poslednja dešavanja na Kosovu ukazuju na potrebu aktivnijeg delovanja međunarodnih organizacija na terenu. Na sednici na kojoj je razmatran novi izveštaj generalnog sekretara UN o radu Unmika, Dačić se založio za nastavak Misije UN na Kosovu. On je upozorio predstavnike zemalja članica SB UN da, prema saznanjima Srbije, prištinske vlasti spremaju napad na sever Kosova.\nAmbasadorka Kosova u SAD Vljora Čitaku je na sednici Saveta bezbednosti UN izjavila da je Kosovo zahvalno UNMIK-u za sve što je učinio, ali sada ne vidi potrebu da on nastavi misiju na Kosovu.\nFoto: Bet/SC Chamber UN/Loey Felipe\nProtest zbog napada na studente u NS\nStudenti Novosadskog univerziteta poručili su u utorak na kraju protesta “Protiv prebijanja studenata” da neće odustati od protesta, uprkos nasilju kojem su izloženi, kao proteklog vikenda kada su prebijena trojica njihovih kolega.\nU utorak kasno uveče kabinet ministra unutrašnjih poslova Srbije je saopštio da su pripadnici tog ministarstva u Novom Sadu zbog osnovane sumnje da su izvršili krivično delo nasilničko ponašanje uhapsili M. D. (30) iz Vrbasa, dok se za još jednom osobom traga.\nIncident tokom rasprave o gondoli\nMinistarstvo zaštite životne sredine Srbije je u utorak predstavilo studiju o proceni uticaja žičare na Kalemegdanu na životnu sredinu, a na skupu je došlo i do sukoba među učesnicima. Na skupu u zgradi Gradske uprave Beograda bili su i predstavnici Inicijative „Ne da(vi)mo Beograd“ i funkcioneri nekoliko opozicionih stranaka koji se takođe protive izgradnji žičare.\nKlinton i Olbrajtova na svečanosti na KiM\nNa svečanosti povodom 20 godina od dolaska KFOR-a, Klinton je rekao da su SAD u protekle dve decenije dosledno podržavale Kosovo, bez obzira na to koja stranka vodi Belu kuću ili Kongres. On je rekao da narod Kosova treba da bude zahvalan što 20 godina od rata živi „u miru i harmoniji“, a pohvalio je i kosovske lidere da su „obavili ogroman posao“. Bivša američka državna sekretarka Medlin Olbrajt koja je takođe došla povodom godišnjice, rekla je u Prištini da je Kosovo nezavisna država i da zaslužuje da je svi priznaju.\nBivši američki predsednik Bil Klinton je u utorak u Prištini izjavio da oseća da je poštovan, da je Kosovo primer demokratije i da zaslužuje članstvo u EU i NATO.\n„Mislim da ceo svet može da uzme Kosovo kao primer kako je raslo i kako živi u miru sa svojim susedima. Kosovo zaslužuje da bude u EU i NATO-u. Uvek ću biti ponosan što sam bio predsednik Sjedinjenih Država kada vam je bio potreban neko ko će da ustane i kaže: ‘Nema više etničkog čišćenja, nema više napuštanja domovine i ubijanja nevinih civila, mora da postoji bolji način'“, rekao je Klinton.\nDirektor Kancelarije za Kosovo i Metohiju Marko Đurić ocenio je proslavu u Prištini u sredu povodom 20 godina od dolaska međunarodnih mirovnih snaga na Kosovu kao ružan i ciničan „bal vampira“, dok je strane zvaničnike koji su učestvovali u tome nazvao „zločincima“ jer su izvršili agresiju na Jugoslaviju bez odobrenja Saveta bezbednosti Ujedinjenih nacija.\nFSS smenio selektora\nFudbalski savez Srbije (FSS) saopštio je u četvrtak da Mladen Krstajić više nije selektor reprezentacije. Odluka o sporazumnom raskidu ugovora donesena je na sednici Odbora za hitna pitanja u Beogradu.\nFoto: FoNet/Miloš Lukić\n1 od 5 miliona, Antonio Gutereš, bil klinton, Danasov pregled nedelje, Dejan Bagarić, fss, Fudbalski savez Srbije, gondola, Hašim Tači, Ivica Dačić, Kalemegdan, KFOR, kim, Kosovo, List Danas, Madlin Olbrajt, mladen krstajic, NDBG, Novi Sad, Pregled nedelje, Savet bezbednosti, sb un, Ujedinjene nacije, un, unmik, Vljora Čitaku, zahir tanin


Rumunija: Vlada objavila Nacionalni plan za investicije i ponovno pokretanje privrede\nBy Daniel Stroe / Објављено на: July 1, 2020\nU prisustvu predsednika Klausa Iohannisa, rumunska Vlada je predstavila Nacionalni plan za investicije i ponovno pokretanje privrede, pod nazivom “Reclădim România”.\nKroz ovaj program vredan više od 100 milijardi evra, Vlada želi da promeni razvojni model zemlje koji se trenutno zasniva na potrošnji, u razvojni model zasnovan na ulaganju, digitalizaciji i „mobilizaciji“ lokalnog kapitala. Cilj novog programa je uskladiti rumunsku ekonomiju sa ekonomijama evropskih zemalja tako da BDP po glavi stanovnika u smislu kupovne moći do 2025. dostigne 87% od proseka za EU. Mere za podršku malim i srednjim preduzećima, grantovima, garancijama i drugim pogodnostima su uključene, pored uspostavljanja Nacionalne razvojne banke za odobravanje kredita za investicione inicijative i uspostavljanja Rumunskog fonda za razvoj. Takođe će biti subvencionisana mala i srednja preduzeća koja su pogođena pandemijom.\nIstovremeno, infrastrukturni projekti u energetskom (12,48 milijardi), zdravstvenom (5,35 milijardi) i obrazovnom (2,12 milijardi) sektoru biće ojačani sa 21 milijardom evra. Programom su predviđene mere socijalne zaštite, izgradnja tri regionalne bolnice u Cluju, Iasi i Craiovi do 2027. godine i desetine prefekturnih i manjih jedinica za lečenje, izgradnja obdaništa, škola i đačkih domova.\nPlanom je predviđena i izgradnja autoputa i brzih puteva dužine 3.000 km, popravljanje i modernizacija 27.000 km putne mreže, izgradnja podzemne železnice u Cluju i završetak podzemnih projekata u Otopeni.\nPored toga, planirani su pet milijardi vredni infrastrukturni projekti za poljoprivredu i infrastrukturni projekti za životnu sredinu, izgradnja kanala Siret-Baragan, proširenje vodovodne i kanalizacione mreže i izgradnja sportske infrastrukture. Projekti će se finansirati iz budžeta, u kombinaciji sa raspodelom evropskih sredstava.\nOčekuje se da će Rumunija kroz program ponovnog pokretanja od Evropske komisije dobiti 33 milijarde evra i oko 80 milijardi iz budžeta za 2021-2027. / ibna


Antić: Nova sistematizacija u EPS-u, do tada nema viška radnika | Gde Investirati\nOn je rekao novinarima posle skupa “Ugalj – osporavani energenti” da do tada neće biti proglašavanja “bilo kakvih tehnoloških viškova u EPS već će zaposleni moći dobrovoljno da odu”.\n“Do kraja marta 2017. imaćemo uređenu novu sistemizaciju i mapiraćemo delove EPS u kojima imamo viškove kao i delove gde imamo manjkove. Dok ne napravimo takvu kompletnu sliku koja nije samo priča nećemo imati proglašavanje tehnoločkih viškova”, kazao je Antić.\nOn je naglasio da su jutros završeni pregovori sa Svetskom bankom oko plana optimizacije EPS-a i da ga je Nadzorni odbor tog javnog preduzeća već danas i usvojio.\n“To je je značajan korak u restruktuiranju EPS i pokazuje da smo ponovo uhvatili korak sa svim merama koje Međunarodni monetarni fond očekuje od nas”, rekao je Antić.\nPrema njegovim rećima, važna je finansijska konsolidacija EPS-a koja će biti sprovedena smanjenjem tehničkih gubitaka, povećanjem naplate, efikasnijom unutrašnjom organizacijom kompanije.\nOn je dodao da tu spadaju i sagledavanje optimalnog broja zaposlenih i ekonomska opravdanosti rada svih termoenergetskih kapaciteta u EPS-u.\nAntić je na skupu izjavio i da je ugalj osnovni energent koji obezbeđuje srednjoročnu energetsku stabilnost Srbije, precizirajući da 70 odsto proizvedene električne energije Srbija dobija iz uglja.\nOn je kazao da ugalj čini 99 odsto ukupnih energetskih rezervi Srbije.\n“Ugalj je naša realnost, ali nadam se da nije i naša budućnost. Prioritet ove i svih budućih vlada biće obnovljivi izvori energije i da se smanji uticaj uglja na našu energetsku stabilnost”, kazao je Antić.\nPrema njegovim rečima, prioriteti Srbije u budućnisti treba da bude i uvođenje direktiva o korišćenju uglja koje se primenjuju u Evropi, u cilju efikasnije korišćenja tog energenta, ali i energetska efikasnost, jer tu Srbija ima veliki potencijal.\nAntić je naglasio da je Srbija trenutno među zemljama koje neefikasno troše energiju i tu bi prema njegovim ocenama moglo da se uštedi i devet odsto, odnosno da se ukupna potrošnja energije za toliko smanji, što je i obaveza Srbije prema Energetskoj evropskoj zajednici.\nOn je dodao i da je cilj Srbije da do 2020. dostigne potrošnju energije iz obnovljivih izvora od 27 odsto, naglasivši da je optimista i da očekuje da će taj cilj biti postignut.\nPrema rečima Antića, ipak Srbija iz obnovljivih izvora ne bi mogla da pokrije svoje potrebe za energijom, jer kako je precizirao, potencijali te energije su 5,66 miliona tona ekvivalenta nafte, a troši se oko 10 miliona tona ekvivalenta nafte.\n“Najveći prostor nam ipak ostaje u uštedama i energetskoj efikasnosti, pa zato uskoro očekujem donošenje zakona o racionalnom korišćenju energije”, naveo je Antić.\nOn je kazao i da je Srbija već implementirala Direktivu o velikim ložištima, a ubrzo će i Direktivu o industrijskim emisijama, kao i da je u zaštitu životne sredine za tri godine uloženo 200 miliona evra, a očekuje se da u narednim godinama bude uloženo od 700 do 900 miliona evra.\nNa današnjem skupu je rečeno i da se pitanje globalnog zagrevanja pretvorilo u “veliki biznis” i da je to jedan od razloga što se osporavaju konvencionalni izvori energije, medju kojima najviše ugalj.\nNa skupu je istaknuto i da velike i jake zemlje menjaju svoj odnos prema obnovljivim izvorima energije i da poslednjih godina drastilčno padaju investicije u tu oblast, jer se nisu pokazale kao efikasne.\nPrevious Beogradska berza: Solidno trgovanje, Belex15 ojačao 1%\nNext Rusija: Peticija za smenu premijera Dmitrija Medvedeva\nTags Aleksandar AntićEPSrudarstvo\nGoogle prošle godine bogato nagradio developere i istražitelje\nGoogle je javnosti objavio rezultate svog već dobro poznatog programa Vulnerability Rewards Program.


Martin Jacko je vodeći partner u međunarodnoj advokatskoj firmi LANSKY, GANZGER + partner (LGP Attorneis) i vodi slovačku kancelariju u Bratislavi. On postiže impresivne rezultate u oblastima korporativnog prava, trgovinskog prava, ugovornog prava, transakcionog savetovanja, M&A, građevinskih zakona (uključujući FIDIC), nekretnina, upravnog prava, insolventnosti i zakona o restrukturiranju, usklađenosti, javnim nabavkama, državne pomoći / investiciona pomoć, kao i međunarodnog i evropskog prava.\nOn se fokusira na velike građevinske i infrastrukturne projekte (posebno na sektor transporta), akvizicije kompanija i upravljanje krizama na nacionalnom i međunarodnom nivou. Kao član odbora slovačkog kruga usklađenosti (profesionalna platforma kojoj je suosnivač LGP Slovačka), Martin je veoma aktivan u oblasti vezanu za usklađivanje. Od 2010. godine, kada je registrovan kao administrator za insolventnost i restrukturiranje u Ministarstvu pravde Slovačke Republike, Martin Jacko je vodio nekoliko stečajnih i likvidacijskih postupaka u Slovačkoj.\nOd 2012. godine (nakon prijema u slovačku advokatsku komoru), Martin je nadgledao pravni tim LGP Slovačka. U 2015. godini postao je partner u LGP Slovačka. Nakon diplomiranja na Pravnom fakultetu Univerziteta Pavol Jozef Šafarik u Košicama, Martin Jacko se pridružio LGP-u kao saradnik kancelarije LGP u Bratislavi 2008. godine, koja je tada tek tada osnovana.\nKao jedan od prvih članova tima u LGP Slovačka, Martin je imao priliku da doprinese procesu pretvaranja lokalne kancelarije u predstavnika međunarodne advokatske kancelarije kao značajnog igrača na slovačkom domaćem tržištu. Martin uvek nastoji da razmišlja izvan okvira i klijentu pruža zakonsko rešenje koje je ne samo primenjivo, već i ekonomski razumno za klijenta, često kao rešenje po meri.\nJezici koje govori: slovački, češki, engleski, nemački


Gradonačelnica primila predstavnike Izvršnog komiteta STEPS-a | Grad Sarajevo\nGradonačelnica primila predstavnike Izvršnog komiteta STEPS-a\nGradonačelnica Sarajeva Semiha Borovac primila je danas predstavnike Izvršnog komiteta Evropskog prvenstva u stonom tenisu za mlade STEPS: Straju Krsmanovića, Asima Acu Šakića, Fahrudina Solaka i Aliju Čengića. Oni su gradonačelnicu upoznali o veoma uspješnom završetku ovog šampionata, te su joj predali zlatnu medalju Gradu Sarajevu za pomoć i podršku u organizaciji SETPS-a.\nSTEPS je ustvari po broju takmičara i dužini trajanja treće najveće sportsko takmičenje koje je do sada organizirano u BiH, odmah poslije ZOI-a 1984.-te i Svjetskog prvenstva u stonom tenisu 1973. godine. Na STEPS-u je učestvovalo blizu 1000 takmičara iz 45 zemalja Evrope, a trajao je 10 dana. Po svim ocjenama ovo je bilo izvanredno organizirano prvenstvo što je posebno naglasio predsjednik ETTU-a (Evropske stonoteniske organizacije) Stefano Bosi.\nGradonačelnica Borovac čestitala je Izvršnom komitetu na uspješnoj organizaciji prvenstva što govori da Sarajevo može biti organizator najvećih sportskih takmičenja. Posebna vrijednost STEPS-a trebala bi da bude nastavak akcije na ponovnoj izgradnji stonoteniskog doma koji je u ratu potpuno uništen. Gradonačelnica je obećala da će Grad uvijek pomagati ovakva takmičenja koja Sarajevu donose uspjehe i doprinose većoj turističkoj posjećenosti. Gradonačelnica je na kraju čestitala i ženskoj juniorskoj ekipi Reprezentacije BiH u stonom tenisu koja je uspjela osigurati ulazak u Prvu evropsku diviziju.\n29. Septembra 2006. in Novosti\nPress-konferencija u povodu 10. Konferencije Unije glavnih gradova Centralne i Jugoistočne Evrope


Tanjug 23. januara 2022. 14:36\nBEOGRAD, 22. januara (Tanjuug) – Mladi pijanista Ivan Bašić i jedan od najpriznatijih svetskih dirigenata Srboljub Srba Dinić, nastupiće 19. februara na koncertu uz Simfonijski orkestar RTS, u velikoj dvorani Kolarčeve zadužbine, i prirediti veče muzike Ludviga van Betovena i Johanesa Bramsa.\nPijanista Bašić (25) će se predstaviti kao solista u čuvenom „Trećem koncertu za klavir i orkestar“ od Betovena, na čijoj je premijeri, 1803. godine, sam kompozitor bio istovremeno i solista.\nPored tog remek dela, iz Betovonovog opusa biće izvedena i uvertira „Koriolan“, pisana za scensku postavku istoimene tragedije austrijskog dramskog pisca Hajnriha Jozefa fon Kolina, a poznata je drama istog naziva Vilijama Šekspira.\nKoncert će biti zaokružen poslednjom „Simfonijom br. 4“ od Bramsa, koju mnogi muzikolozi nazivaju najvećim simfonijskim ostvarenjem posle antologijskih Betovenovih simfonija.


Ministrica Borovac: Želimo veći uticaj iseljeništva u BiH - Interaktivni portal za Dijasporu iz BiH\nMinistrica za ljudska prava i izbjeglice BiH Semiha Borovac izjavila je da Ministarstvo na čijem je čelu želi da se što više osjeti uticaj iseljeništva na sveukupni razvoj BiH.\n“Ono što želimo uraditi kada govorimo o iseljeništvu jeste da se zaista osjeti njihov uticaj u BiH, ne samo kroz društveno-ekonomski razvoj, nego i kroz sve ostale oblasti”, rekla je Borovac u izjavi za medije tokom 9. Sarajevo Business Foruma 2018.\nMinistrica Borovac je učesnica panela o ulozi žene u vodstvu u razvoju koji je održan u okviru Foruma.\n“Ono što sada činimo na planu uvezivanja sa iseljeništvom je upravo da smo izradili mapiranje našeg iseljeništva u pogledu ljudskih potencijala i onoga što imamo u iseljeništvu, među kojima je, naravno, jedan značajan broj žena koje su itetkako priznate u zemljama prijema i koje su preuzele i vodeće uloge u nekim oblastima ili u vlasti u tim zemljama”, rekla je Borovac te dodala kako će ovo biti prilika da se nakon mapiranja govori i o tim vrstama povezivanja i saradnje.\nIstakla je kako samo u Sjevernoj Americi ima znatan broj žena koje mogu učestvovati u prijenosu znanja i koje su angažirane u organizaciji koja okuplja uspješne Bosance i Hercegovce iz različitih oblasti njihovog djelovanja.\nPodsjetila je da su žene tu lideri u oblastima zdravstva, IT-sektora i da su spremne pomoći i svoje znanje prenijeti pojedincima, institucijama i organizacijama u BiH.


Dušan Radaković: realna činjenica je da najvećih problema oko prava na imovinu ima u regionu Peći - Radio Goraždevac\nProdukcijaOtvoreno o svemu\nDušan Radaković: realna činjenica je da najvećih problema oko prava na imovinu ima u regionu Peći\nU emisiji „Otvoreno o svemu“ ove nedelje gostovao je izvršni direktor Centra za zastupanje demokratske kulture Dušan Radaković. Pravosuđe, imovinski i administrativni problemi sa kojima se susreću građani su teme kojima smo se bavili u poslednjoj emisiji. „Realna činjenica je da najvećih problema oko prava na imovinu ima u regionu Peći. Zašto je to tako ja ne znam“, rekao je Radaković gostujući u emisiji radio Goraždevca.\nUzimajući za primer slučaj Milorada Đokovića, kome je opština Peć po drugi put donela odluku o oduzimanju placa i kuće, bez obzira na to što je dobio pravosnažnu presudu na apelacionom sudu, Radaković je rekao da je to još jedan od crnih mrlja na kosovko pravosuđe. „To su dovostruki aršini, gde sud donese odluku a opština sutra dan donese drugu odluku. To predstavlja realnu činjenicu da neko nije poželjan u toj regiji gde je živeo“, rekao je Radković.\nProblem koji u poslednjih nekoliko meseci imaju raseljeni Srbi sa ličnim ispravama koje izdaju srpske policijske uprave izmeštene sa Kosova je u tome da ti ljudi danas nikako ne mogu da ostvare. U ovom trenutku je to nemoguće, mnogi od nas koji su želeli da vide uredbu o zabrani dokumenata Koordinacione uprave nisu uspeli a mnogi građani nisu u mogućnosti da uđu ili izađu sa kosova što direktno ugrožava slobodu kretanja, zaključio je Radaković.\nCelu emisiju možete slušati na sledećem linku:\nOtvoreno o svemu – Nasilje u porodici


19. May 2000 15:15 (GMT+01:00)\nNa okruglom stolu u Briselu najavljeno\nUskoro pomoć EU srpskim medijima\nBRISEL (Beta) - Predsednik udruženja Međunarodne federacije novinara Ejden Vajt naglasio je, otvarajući briselski skup o pomoći nezavisnim medijima u Srbiji, da je ovaj okrugli sto sazvan u cilju iznalaženja dugoročne strategije za pružanje solidarnosti i podrške ugroženim nezavisnim medijima u Srbiji.\nPredsednik Svetskog udruženja izdavača novina Timoti Bolding naglasio je da je pitanje pomoći nezavisnoj štampi u ovim teškim trenucima za SRJ možda pitanje opstanka. Bolding je rekao da je obaveza međunarodne zajednice da spreči nove sukobe u regionu i podstakne razvoj demokratije i slobodne reči.\nEvropski komesar za spoljne poslove Kris Paten najavio je da će nezavisnim medijima u Srbiji uskoro biti upućena konkretna i obimna pomoć kako bi se odbranili od sve jačih udara vlasti.\nPaten je ocenio da obračun predsednika SRJ Slobodana Miloševića s nezavisnim medijima u Srbiji predstavlja znak njegove slabosti.\n- Poruka ovog skupa je veoma jasna: Oči Evrope uprte su u Srbiju. Jasno nam je da ste otpočeli borbu za sam opstanak vaše profesije u Srbiji. Od vašeg uspeha zavisi budućnost vaše zemlje, zavisi da li ćete se ponovo pridružiti Evropi kao moderna i demokratska nacija ili ćete biti izolovani od stabilnosti, slobode i napretka na ostalom delu kontinenta - rekao je Paten.\n- Na vašoj strani je čitava demokratska Evropa i najmoćniji i najslobodniji mediji sveta. Čitava demokratska porodica spremna je da vas, najbolje što može, podrži i moralno i politički.\nNa okruglom stolu u Briselu najavljeno: Uskoro pomoć EU srpskim medijima\nNastavljaju se protesti kosovskomitrovičkih Srba\nKoštunica u Kosovskoj Mitrovici: Sigurnost samo uz povratak Srba\nUhapšeni knjižari iz "Beoizloga", koji su pretučeni na radnim mestima\nProtesti protiv represije vlasti u mnogim gradovima Srbije\nStrana štampa o nasilju nad demonstrantima u Beogradu\nNarodni pokret Otpor pozvao na građansku neposlušnost\nApel SD o formiranju živih kordona: Poznati da štite demonstrante\nKo je ovaj čovek: Jožef Kasa\nU sukobu policije i demonstranata u Beogradu privedeno 36 osoba\n"Glas" istražuje: Kuda sa ove političke raskrsnice\nPokret: Pravi pokazatelj krize u poretku jedne zemlje\nNastavljaju se hapšenja aktivista Otpora i opozicije\nDrašković o pregovorima sa strancima: S Moskvom i Atinom o krizi u Srbiji\nOpozicionari usaglasili način odbrane građana od policije\nVesti na Indeksu\nSaopštenje Generalštaba VJ: Vojska faktor mira i stabilnosti\nTreći dan protesta: Lideri opozicije najavili - Veliki miting opozicije 27. maja u Beogradu\nPredsednik Slobodan Milošević primio socijaliste Beograda i Podgorice\nAmerika će završiti započeto\nOtvoreno pismo organizacije G17 Plus: Opasno je biti građanin\nKosovska Mitrovica: Oslobođen Kostić\n"Otpor režimu" u svim većim gradovima Srbije\nRadio Pančevo tužio MUP\nKosovska Mitrovica: Ubijen starac


Janković: Zabrinjava činjenice da mediji i novinari svoja prava ostvaruju štrajkom glađu - Dijalog.net\nNaslovna Politika Janković: Zabrinjava činjenice da mediji i novinari svoja prava ostvaruju štrajkom glađu\nJanković: Zabrinjava činjenice da mediji i novinari svoja prava ostvaruju štrajkom glađu\nNovi Sad, 2. maj 2019. – Šefica Medijskog odeljenja Misije OEBS-a u Srbiji Gordana Janković izrazila je zabrinutost zbog situacije na novosadskoj televiziji Kanal 9, a posebno za zdravstveno stanje vlasnice tog medija.\nMaja Pavlović već 18 dana štrajkuje glađu jer smatra da je odlukama državnih organa i ekonomskim pritiscima ta televizija dovedena u neravnopravan položaj na tržištu zbog čega je onemogućeno njeno normalno funkcionisanje.\nGordana Janković je, nakon posete predstavnika OEBS-a u Srbiji i Nezavisnog društva novinara Vojvodine Maji Pavlović, kazala da posebno zabrinjava činjenice da mediji i novinari svoja prava ostvaruju na tako kompleksan način kao što to štrajk glađu.\nGordana Janković istakla je da opstanak loklanih medija ima ogromnu važnost za kvaliteno informisanje građana, jer su im oni „prozor u svet“, ali da su postojeći uslovi za njihovo funkcionisanje zabrinjavajući.\n„Kao što smo i do sada isticali u ragovorima sa medijskim i novinarskim udruženjima, potrebno je pronaći modus koji će omogućiti funkcionisanje lokalnih medija, te preispitati održivost lokalnih medija u postojećim uslovima jer njihovim gašenjem građani ostaju bez važnih informacija“, ukazala je ona.\nDodala je da se nada da će „žrtva koju podsnosi Maja Pavlović biti poziv za preispitivanje“ i ozbiljnije razmatranje kako da se obezbede funkcionialniji uslovi za rad loklanih medija, te da će taj poziv „čuti i prepoznati i nadležni državni organi“.\nMaja Pavlović ponovila je u razgovoru sa predstavnicima OEBS-a i NDNV-a da ostaje pri odluci da nastavi štrajk glađu dok se ne ispune njene zahtevi, koji, kako je navela, ne podrazumevaju „nikakvu pomoć, već samo to da država počne da funkcioniše i radi svoj posao“.\nOna je kazala da je račun te televizije u blokadi i da ne mogu da ispunjavaju svoje finasnsijske obaveze, navodeći da je to posledica toga što se postupci koje su pokrenuli zbog, kako tvrdi, nerealnih dažbina kojima su opterećeni lokalni mediji pred Upravnim sudom i Ustavni sudom Srbije godinama ne rešavaju.\nDodala je i da to vidi kao politički pritisak jer je Kanal 9 u svom programu otvoren i za predstavnike vlasti i za opoziciju.\n„Predstavnci gradske vlasti u Novom Sadu odbijaju da odgovore na naše pozive da gostuju u programu Kanala 9. Političari su zabranili i privrednicima i javnim preduzećima da se reklamiraju kod nas. Prema tome, očigledno se radi o ekonomskom maltretiranju, pritiscima i zastrašivanju„, kazala je Maja Pavlović.\nOna navodi i da probleme koji muče TV Kanal 9 imaju i drugi lokalni i regionalni elektronski mediji u Srbiji i da oni moraju biti sistemski rešeni.\nMaja Pavlović potvrdila je i da će sutra, povodom Dana slobode medija, svoj štrajk nastaviti u Beogradu, prenosi portal Autonomija.\nOznakeGordana Jankovićmedijimedijske slobodeOEBS\nPrethodno Transparentnost Srbija: Izrečena samo jedna mera zbog zloupotrebe javne funkcije tokom kampanje\nSledeće Maja Pavlović štrajk glađu nastavlja u Beogradu\nTop Tags Vlada Republike Srbije istraživanje evropske integracije Evropska unija Srbija i Evropska unija ljudska prava lokalna samouprava Civilno društvo mladi vladavina prava Društvo Evropska komisija OCD mediji konkurs


Predlog o neradnoj nedelji u Bajinoj Bašti uskoro pred odbornicima – ZoomUe\nBAJINA BAŠTA-U sali Skupštine opštine Bajina Bašta održana je usmena javna rasprava o izmenama Odluke o radnom vremenu na teritoriji opštine,koja predviđa da trgovine ne rade nedeljom,osim u turističkoj sezoni u mesecima jun,jul i avgustu.Raspravi je prisustvovao veliki broj privrednika,koji su i podnosioci inicijative da nedelja bude slobodan dan kao i zainteresovani građani. Svi prisutni na usmenoj javnoj raspravi su jednoglasni bili da treba usvojiti predložene izmene kojima bi nedelja bila neradna. Pored toga svi pekari sa teritorije opštine Bajina Bašta su se složili da i pekare uđu u predlog i da ni one ne rade nedeljom.\nTokom javne rasprave Mirko Radivojević je obrazložio predlog privrednika iz Bajine Bašte i naveo da je potrebno da se donese opštinska odluka da ne bi niko nedeljom radio i da je 98 odsto privrednika za ovo rešenje. On je naveo i da je ovo prvi slučaj da su privrednici inicijatori da nedelja bude neradna što je uglavnom na drugim mestima kao inicijativa dolazilo od sindikata i radnika\nNa javnoj raspravi čule su se i reči zaposlenih u trgovinama koji su između ostalog naveli i da je nedelja pored odomora dan i kada mogu da prisustvuju liturgijama i ispune i svoje duhovne potrebe.\nPrisutnima se tokom javne rasprave obratila i predsednica opštine Bajina Bašta koja je saopštila da će se predlog odluke o ovom pitanju naći pred odbornicima na prvoj narednoj sednici Skupštine opštine Bajina Bašta koja se očekuje početkom novembra.\nUkupno 48 preduzetnika je potpisalo inicijativu da se ne radi nedeljom rekao predstavnik jednog od potpisnika inicijative za neradnu nedelju Vladimir Lazić . On je naveo da je poenta inicijative pre svega zadovoljstvo radnika, jer nije isto imati slobodan dan ponedeljkom ili utorkom i nedeljom, što je i bio osnov za pokretanje inicijative. Poenta jeste u tome da opština donese tu odluku da bi se svima zabrani rad nedeljom\nFoto i izvor : Drina Info\nTags: Bajina Baštaneradna nedeljaprivrednici\nNext story Bioska i Stapari bez struje u ponedeljak\nPrevious story Opština Čajetina dobija novu Strategiju održivog razvoja


Nova iskra radosti: Fondacija Novak Đoković opremila prostor za igru i učenje u tri dečije bolnice - Telegraf.rs\n30/12/20 | 13:57 ≫ 14:07\nNova iskra radosti: Fondacija Novak Đoković opremila prostor za igru i učenje u tri dečije bolnice\nOpremanjem dečjih bolnica Novak Đoković fondacija podigla je nivo kvaliteta provođenja slobodnog vremena i edukacije dece koja se nalaze na lečenju\nFoto: Novak Đoković fondacija\nFondacija Novak Đoković i u finalu ove veoma izazovne godine, s velikom odlučnošću i zadovoljstvom, nastavlja rad na podršci i ulaganju u rani razvoj i obrazovanje dece. Fondacija je ovog puta renovirala i opremila prostor za igru i učenje u tri dečije bolnice u Begradu - u Univerzitetskoj dečjoj klinici Tiršova, Bolnici za pedijatriju „Dr Olga Popović Dedijer“, kao i u Institutu za zdravstvenu zaštitu majke i deteta „Dr Vukan Čupić“, i time bolesnoj deci omogućila adekvatno okruženje u vidu edukativno zabavnih prostorija u kojima će se osećati makar približno kao da su kod svoje kuće.\nNakon simboličnog uručenja donacije koje se dogodilo danas u Univerzitetskoj dečjoj klinici Tiršova, Jelena Đoković - globalna direktorka i koosnivačica Novak Đoković fondacije, istakla je koliko je za malu decu, koja se leče od lakših i težih oboljenja, značajno da pronađu energiju i smisao, kao i da veruju da će šta god da se dešava proći, i da će iz svake životne borbe izaći kao pobednici.\nOna je još istakla da je svesna da ne možemo uvek da promenimo ono što nam život donosi, ali ono što možemo, to je da budemo tu jedni za druge i da svoj našoj deci uvek budemo najveća podrška.\n- Ljubav je pokretač, ona je u nama, samo treba da je probudimo, a kada je deca osete, teške stvari se transformišu u čuda. A najveće čudo je dečji život i zadovoljno dete, to je za nas zvezda vodilja i zbog toga dajemo sve od sebe da danas bude bolje nego juče - rekla je Jelena Đoković.\nOtvorena knjiga žalosti i slika Milutina Mrkonjića iz mlađih dana: Komemoracija u Skupštini Srbije\nBio je najveći drug među gospodom i najveći gospodin među drugovima: Dačić se oprostio od Mrkonjića\nU okviru ove donacije, Fondacija je kompletno renovirala i opremila svim neophodnim sredstavima prostorije za učenje i igru u sve tri bolnice.\nNacionalna direktorka Fondacije Novak Đoković, Maja Kremić prilikom uručivanja donacije obećala je da će Fondacija i ubuduće nastaviti pažljivo da prati i osluškuje potrebe dece tokom njihovog ranog razvoja.\nOna je istakla da je Fondacija uvek spremna i raspoložena za partnerstva i poziv na akciju, te da se nada da su na ovaj način dali svoj mali doprinos, i da su pokazali deci da su u mislima sa njihovim strahovima, tugama, pa čak i ljutnjama, koje ih preplavljuju u danima borbe za bolje sutra.\n- Mi u Fondaciji čvrsto verujemo da samo zajedno, onoliko koliko svako od nas može, doprinosimo svetu da bude bolje mesto za sve - rekla je Maja Kremić.\nNakon razgovora, puno osmeha i jedne partije igre Ne ljuti se čoveče koju su predstavnici Fondacije odigrali sa decom i doktorima iz UDK Tiršova, direktor ove bolnice dr sci. med. Siniša Dučić rekao je da će zahavljujući ovoj donaciji 350 mališana moći kvalitetnije da provode vreme.\n- Izuzetno nam je drago što je Fondacija prepoznala značaj kvalitetnog provođenja vremena dece koja se kod nas u bolnici leče. Oko 350 malih pacijenata će zbog ove lepe i korisne promene u našem prostoru imati priliku da kvalitetnije provedu vreme, zabavljajući se ali i učeći kroz rad sa vaspitačima i nastavnicima. Prostor u kome borave sada je oplemenjen i data mu je nova funkcija, a to će pomoći da se deci skrati bolnički dan i da ga zajedno učinimo mnogo prijatnijim. Nadamo se da ćemo našoj deci time pomoći da lakše podnesu odvajanje od porodice i da lakše preporde dane provedene u bolnici - rekao je Dučić.\nOvu donaciju podržali su naši partneri Eurocom, Big TC, Unilever, Vulkan izdavaštvo, Minotti, Blackglass, Henkel, Infinity design, Domestos i Energynet fondacija.\nVideo: Novak Ðoković poklonio KBC Dragiša MIšović najsavremeniji skener\nOliver još čeka spasonosni lek: Verujem u čuda, ali najviše verujem u vas, vi ste mi šansa za život\nLanina porodica slavi, devojčica primila lek: "Konačno osećam olakšanje, grč u celom telu popušta"\nVioleta strepi svake noći da se na nju i njenog sina ne sruši plafon. Muž je podigao kredit, pa umro\nUniverzitetska dečija klinika u Tiršovoj\ninstitut za majku i dete beograd\nNIS podržava zdravstveni sistem Srbije\nDonacija više od milion dinara za Ekonomsku školu u Nišu\nČuveni njujorški Metropoliten muzej primio najveću donaciju u svojoj istoriji\nNemačka izdvojila milion evra za podršku Kosovskim bezbednosnim snagama\nNOVI USLOVI ZA PENZIONISANJE OD JANUARA! Promene i za dame i za muškarce: Pomera se i starosna granica, a u nekim slučajevima i staž\n"Komentarišu plate čistačica, a NEĆE DA SE DOHVATE KRPE": Slavici je dodatni posao da čisti stanove i ima poruku za sve one koji smatraju da one puno zarađuju\nPUTIN DOBIJA POBEDU NA TANJIRU "Najveća greška Angele Merkel": Kako je Nemačka dala Rusiji ALATKU ZA UCENJIVANJE Evrope\nMicotakis i Kluge o vakcinaciji protiv korone u Grčkoj: Cilj povećanje stope pre Božića\nNapadnuta predsednica opštine Beočin: Prišao je i počeo da vređa, gurnuo je sa stolice, udarila glavom o pod\nStariji muškarac osumnjičen za pokušaj obljube devojčice u Bihaću: Pustila ga u kuću jer su u srodstvu\n30. decembar 2020 | 17:23\nDZokovici vi ste se zlatnim slovima upisali u Srpsku istoriju!\nPrijave kompanija za dualno obrazovanje do 15. decembra\nZakonita supruga Milutina Mrkonjića nakon sahrane izgovorila 4 bolne reči\nMia nosi samo brendirane stvari, a najskuplja košta 420 dinara: Otkrila kako joj to polazi za rukom


U Sarajevu je u subotu 7. marta 2020. godine održan radni sastanak predstavnika udruženja Italijana iz Prnjavora, Banjaluke, Tuzle i Sarajeva sa ambasadorom Republike Italije u Bosni i Hercegovini, Nikolom Minasijem, konzulicom Anom Kascelom i predsjednikom asocijacije „Trentini u svijetu“ Frančeskom Boketijem.\nTema radnog sastanka se odnosila na unapređenje rada, saradnja sa Asocijacijom i Ambasadom. Koordinator Asocijacije „Trentini u svijetu“ i jedan od organizatora ovog sastanka, Franjo Rover je u prigodnom govoru pozdravio sve učesnike, pohvalio saradnju između učesnika sastanka te poželio još bolju saradnju.\nPredsjednici udruženja su predstavili svoj rad i pohvalili saradnju sa Asocijacijom „Trentini u svijetu“.\nAsocijacija „Trentini u svijetu“ kroz rad sa udruženjima Italijana u BiH godišnje plasira oko 50.000 EUR kroz sufinansiranje projekata, obezbjeđivanje stipendija za učenike i studente te pomoći za starija lica i porodice slabijeg imovinskog stanja, te će se i u narednom periodu nastaviti podržavati aktivnosti koje realizuju sva četiri udruženja Italijana.


Ukidanje rominga sve izvjesnije\nSve je izvjesnije da će od januara naredne godine u zemljama regiona biti ukinut roaming. Nacrt sporazuma i inicijatva, kojom se najavljuje smanjenje troškova korišćenja elektronskih komunikacija tokom boravka građana u drugim zemljama, biće uskoro prezentovan ministarstvima, nakon čega će se odlučiti o njegovoj primjeni.\nSporazum regulatornih agencija po kojem će od 2015. biti ukinut roming za korisnike mobilne telefonije iz Crne Gore, Srbije, Makedonije, Albanije i Turske trebalo bi da bude potpisan krajem septembra u Budvi, potvrdio je za naš radio direktor Agencije za elektronske komunikacije Zoran Sekulić.\nTime bi trebalo da građanima bude omogućen besplatan roming za pozive, SMS poruke i prenos podataka. Crnogorska Agencija je već izradila nacrt sporazuma zemalja regiona kaže Sekulić:\n”Taj sporazum bi trebalo uz određene komunikacije da bude potpisan u okviru INFO festa na međunarodnoj konferenciji koju organizuje Agencija za elektronske komnikacije zajedno sa međunarodnom unijom za telekomunikacije. To pretpostavlja u određenim zemljama i izmjenu nekih propisa koji se odnose na elektronske komunikacije i ovaj sporazum bi bio otvoren za pristupanje drugih zemalja”, pojašnjava Sekulić.\nKomentare najave ukidanja rominga zatražili smo od predstavnka mobilnih operatera. M-tel očekuje razgovore sa nadležnim ministarstvom i regulatorom kako bi se precizirali uslovi o ukidanju rominga.\n„Obzirom da još nismo imali razgovore na ovu temu sa resornim ministarstvom i nadležnim regulatorom, nakon obavljenih razgovora i preciziranih uslova o ukidanju rominga, donijećemo naravno konačan stav. Ono što za sada možemo reći je, da smo uvijek raspoloženi za sadanju, za stvaranje boljeg ambijenta za naše korisnike pa i za ukidanje rominga u regionu ako to bude zajednički dogovor. Što se tiče roaminga sa Srbijom, naše usluge bez rominga smo obezbjedili još ranije”, kaže za RSE portparol M-tela Ana Martinović.\nDa li se može očekivati otpor mobilnih operatera, s obzirom da bi najavljena mjera mogla značiti smanjenje prihoda ovim kompanijama, pitali smo Zorana Sekulića, koji ocjenjuje da će ta odluka biti usklađena sa direktivama Evropske unije uz koordinaciju zemalja regiona:\n„Uvijek kad se radi o sniženju cijena normalno je i realno očekivati otpor, ali, po mom mišljenju, nema razloga za neki uspješan, da kažem otpor, jer mi u Crnoj Gori smo imali regulatorni okvir da i sada primjenimo direktivu Evropske unije s obzirom da smo potpisnici Sporazuma o stabilizaciji i pridruživanju. I da se saglasno sa Ustavnim rješenjima, direktive Evropske unije mogu i neposredno, ukoliko su u suprotnosti sa unutrašnjim zakonodavstvom, primjenjivati”, navodi Sekulić.


Kompanije će koristiti bitkoin za plaćanje otkupa cyber kriminalacima | PC Press\nKompanije će koristiti bitkoin za plaćanje otkupa cyber kriminalacima\nNeke velike kompanije, navodno, skladište bitkoin, te nameravaju da ovom kriptovalutom isplaćuju hakere u slučajevima napada u WannaCry stilu.\nIzvršni direktori kompanija strahuju od velikih napada, budući da curenje podataka o klijentima može ozbiljno da ugrozi reputaciju, te naškodi poslovanju. Ransomware napadi postaju sve češći, te je zaposlenima u pojedinim kompanijama, navodno, naloženo da kreiraju digitalne novčanike i prate vrednost kriptovaluta, a kako bi mogli da ocene koji je trenutak najbolji za trgovinu.\nKompanije ne obaveštavaju javnost o ovakvim aktivnostima, budući da bi između redova moglo da se pročita da će radije platiti otkup kriminalcima, nego što će o napadu obavestiti organe reda, budući da bi tako rizikovali da ugroze sopstvenu reputaciju. Stručnjaci upozoravaju da rast vrednosti bitkoina zabrinjava, budući da bi kompanije koje su do sada čuvale ovu kriptovalutu, mogle da dođu u iskušenje da je unovče, te na taj način utiču na dalji rast vrednosti. Sa druge strane, kompanije koje imaju velike zalihe bitkoina, rizikuju da, ako se za taj podatak sazna, postanu meta napada. Prema podacima, nekoliko kompanija prati bitkoin, te kupuje pre nego što vrednost dodatno poraste, a upravo to i utiče na velike skokove u vrednosti. Druge kompanije se okreću etheru, a zbog niže cene, što će u nekom trenutku uticati i na vrednost ove valute.\nIako bezbednosni stručnjaci, te organi reda, apeluju da se hakerima ne plaća otkup, već da se vodi računa o bezbednosti podataka, te nadogradnji sigurnosnih sistema, vrlo je verovatno da će neke kompanije nastaviti sa ovom praksom, a kako bi izbegle narušavanje ugleda koje bi potencijalni napadi mogli da izazovu.\nTagovi: Bitkoin, cyber kriminal, digitalne valute, digitalni novčanik, Ether, Ethereum, Hakeri, Hakerski napadi, kriptovalute, ransomware, WannaCry\n← Adidas prestaje sa proizvodnjom nosivih pametnih uređaja\nNa listi Svetskog indeksa inovacija Srbija zauzela 62. mesto →


Želimo zemlju cvijeća a ne smeća\nOdrživi razvoj i zaštita životne sredine je projekat koji je realizovan u periodu 2003.- 2004. Od strane svih Agencija za lokalnu demokratiju uz koordinaciju ALDA-e i uz finansijsku podršku Ženevskog kantona. Prirotetne teme koje ovaj projekat obrađuje jesu uspostavljanje sistema upravljanja otpadom i javne kampanje za zaštitu životne sredine. Prvi dio projekta je obuhvatao procjenu stanja, koja obuhvata identifikaciju problema, resursa, rješenja, uloge lokalnih institucija u ovom pitanju i nivou upravljanja otpadom. Ova procjena je postala početna tačka za buduće akcije oko projekta, a to je najprije bilo osnivanje Komiteta za upravljanje, koji bi identifikovao teme za trening i korake koji će biti preduzeti u budućnosti. Nakon procjene Komiteta za upravljanje obuhvaćeni su treninzi za specifična pitanja, koji su realizovani uz podršku švajcarskih i lokalnih eksperata za članove civilnog društva I izabrane predstavnike građana iz oblasti gdje se nalaze Agencije za lokalnu demokratiju.\nProjektom se htjelo procijeniti stanje upravljanja otpadom i politike očuvanja životne sredine lokalnih vlasti Jugoistočne Evrope, naročito u mjestima gdje su Agencije za lokalnu demokratiju bile aktivne.\nProjektom su obuhvaćeni treninzi, njih šest, za lokalne vlasti i predstavnike civilnog sektora gdje su se obrađivala pitanja mogućih rješenja za upravljanje otpadom, zatim politike zaštite životne sredine, i politike za povećanje senzibilnosti zajednice za zaštitu životne sredine. Treninzi su bili fokusirani na specifična pitanja i održani su od strane eksperata iz Ženeve i drugih partnera iz ALDA-e. Po završetku procesa treninga svaka od Agencija za lokalnu demokratiju je dostavila prijedlog studije slučaja, od koje će dvije postati pilot projekti koji će biti sprovođeni zajedno sa Ženevskim kantonom u drugom nastavku ovog projekta. Ovi projekti su se zasnivali na inovativnim rješenjima koji će doprinjeti promjenama na dugoročnom planu u svojim zajednicama.\nBitan dio projekta je bila informaciona kampanja i senzibilizacija javnosti kojom se htjela podići svjesnost o nužnosti zaštite životne sredine i razvoju efikasnog sistema upravljanja otpadom. Kampanja je obuhvatala štampanje letaka u saradnji sa lokalnim vlastima u kojima bi se obradila pitanja koja su specifična za ta područja. U kampanji su bile uključene debate o upravljanju otpadom koje su organizovale svaka od svojih agencija u svojim zajednicama.


Tokom pandemije porastao izvoz voća i povrća iz BiH\nTanjug 26. decembra 2020. 12:30\nSARAJEVO – Proizvodnja voća i povrća, jedan od značajnih sektora u oblasti poljoprivrede BiH, poslednjih godina beleži značajan rast.\nOdluka kojom se omogućava da zemlje zapadnog Balkana do kraja 2025. godine prodaju svoje proizvode bez carine u zemljama EU, daje mogućnost proizvođačima iz BiH za veći izvoz i bolje pozicioniranje na tržištu EU, saopšteno je iz Spoljnotrgovinske komore BiH, prenosi portal Klix.\nKoliki je značaj ove odluke govore podaci da je za 11 meseci izvezeno voće i povrće u ukupnoj vrednosti od 165.340.780 KM, što je više za 12.912.883 KM ili 8 odsto u odnosu na isti period prethodne godine, dok je od ukupnog izvoza ovih namirnica na tržište EU izvezeno proizvoda u vrednosti od 89.956.446 KM, što predstavlja 54 odsto ukupnog izvoza voća i povrća.\nU istom periodu izvezeno je vino u vrednosti od 5.073.846 KM, što predstavlja smanjenje od 1.491.999 KM ili 20 odsto u odnosu na 11 meseci prošle godine, a od navedenog iznosa 3.839.6523 KM je izvoz prema EU, što čini 76 odsto ukupnog izvoza vina.\nIz Spoljnotrgovinske komore napominju da je povećanje proizvodnje voća i povrća tokom posljednjih godina rezultat značajnih investicija na području cele BiH.\nNajviše se izvozi sveža šljiva, smrznuta i svježa malina, šumski plodovi, trešnje, kornišoni, paradajz, krompir, a četiri proizvoda od kojih BiH ima značajan suficit u trgovinskoj razmjeni sa ostalim zemljama su šljiva, malina, trešnja i krastavac kornišon.\n„Ova odluka EU je važna i za nesmetani nastavak ranije ugovorenih poslova, ali i za sklapanje novih poslovnih ugovora koji će doprineti povećanju izvoza ove robe iz BiH“, ističu u Spoljnotrgovinskoj komori BiH, prenosi portal Klix.ba.


Nema uslova za liječenje bolesti zavisnosti | Palelive.com\nPočetna Regija Istočno Sarajevo Nema uslova za liječenje bolesti zavisnosti\nISTOČNO SARAJEVO – Kada zavisnici dođu u određene godine i na dno finansijske ljestvice – onda se dođu liječiti, i to uglavnom zbog lijeka koji ne mogu da kupe…\nNa području Istočnog Sarajeva nema nijedne državne niti privatne ustanove koja je specijalizovana za liječenje bolesti zavisnosti!\nSpecijalista psihijatar u Centru za mentalno zdravlje Istočno Sarajevo Slobodan Nogo rekao je Srni da se oni liječe u domovima zdravlja ili dolaze kod njega u Centar.\n“Kod mene dolazi desetak narkomana starosti od 25 do 35 godina”, objašnjava Nogo i dodaje da ne postoji tačna baza podataka koliko narkomana ima na području grada.\nPrema njegovim riječima, kada zavisnici dođu u određene godine i na dno finansijske ljestvice – onda se dođu liječiti, i to uglavnom zbog lijeka koji ne mogu da kupe.\n“Moji pacijenti dolaze na odvikavanje od heroina jer ne mogu da prevaziđu krizu, a dnevno im je za nabaku heroina potrebno oko 60 KM”, istakao je Nogo i dodao da im propisuje “Suboksin”, koji u sebi ima i blokator, pa ako uzmu heroin – on ne djeluje.\nNogo je naglasio da terapija nekada traje nekoliko mjeseci ili dvije do tri godine, ali da, uglavnom, nakon određenog perioda pacijenti ponovo uzmu drogu.\n“Jedan momak koji je dolazio kod mene počeo je ponovo da uzima drogu kada je dobio novac na kladionici”, rekao je on i dodao da su mu pacijenti rekli da drogu uglavnom nabavljaju u Federaciji BiH.\nNogo naglašava da se zavisnost može liječiti i metadonom, ali u Istočnom Sarajevu nema metadonskog centra, pa oni koji se odluče za taj način liječenja idu u Banjaluku, Beograd ili Novi Sad.\nOn ističe da ima veliki broj onih koji nikada nisu došli kod doktora, a nema načina da se natjeraju na liječenje.\nJedina specijalizovana ustanova za liječenje bolesti zavisnosti na ovom području bila je privatna ordinacija “La vita” u Istočnom Novom Sarajevu, koja je zatvorena.\nPortparol Centra javne bezbjednosti /CJB/ Istočno Sarajevo Danka Tešić rekla je Srni da je u 2012. godini registrovano sedam krivičnih djela neovlaštenog prometa opojnih droga, od čega jedno nepoznatog počinioca koje nije rasvjetljeno.\nOva krivična djela otkrivena su na području Pala i Višegrada (po dva) i u Istočnom Novom Sarajevu, Istočnoj Ilidži i Rudom (po jedno).\nNadležnom tužilaštvu prijavljeno je 12 lica, od toga tri povratnika u vršenju krivičnih djela.\n“Evidentirano je i krivično djelo omogućavanje uživanja opojnih droga poznatog počinioca na Palama”, navela je Tešićeva\nTešićeva je naglasila da je tokom godine zaplijenjeno: 218,86 grama marihuane, 28,1 grama spida, 1,6 grama heroina, 336 tableta, 58 stabljika zasada indijske konoplje, pet sasušenih korijenova indijske konoplje i dva pribora za konzumiranje narkotika.\nPrethodni članakKrađe u Kalinoviku i Rudom\nNaredni članakOtkupljeno 77,5 odsto stanova u državnom vlasništvu


Objavljeno koja je najbrže rastuća ekonomija na svetu, a nije kineska - Sputnjik Srbija\n21:57 04.11.2019 Preuzmite kraći link\nGvajana se nalazi u susedstvu Brazila i Venecuele, na severoistoku Južne Amerike. U njoj živi svega 780.000 ljudi.\nKako se očekuje, rast ekonomije u Gvajani će dostići 86 procenata, iako je 2019. godine rast iznosio samo 4,4 odsto, što je za 14 odsto više od rasta Kine, tvrdi „Blumberg“.\nZa neočekivani prihod Gvajana može da zahvali nafti koja je pronađena na teritoriji te zemlje 2015. godine. Prema ocenama MMF-a, godišnji BDP Gvajane, koji iznosi oko 4 milijarde dolara, do 2024. godine mogao bi da dostigne 15 milijardi dolara. Otkad je prvi put na njenoj teritoriji pronađena nafta, otkriveno je 16 naftnih polja. Velike kompanije nastavljaju da tragaju za naftom, pa nije isključeno da se prognozirani rast ekonomije može još ubrzati.


RTS :: Izvorni SPO pristupio "Zajedno za Srbiju"\nPolitika Izvorni SPO pristupio "Zajedno za Srbiju"\npetak, 01. nov 2013, 12:25 -> 13:17\nIzvorni SPO pristupio "Zajedno za Srbiju"\nStranci u osnivanju "Zajedno za Srbiju", koju predvodi Dušan Petrović, kolektivno je pristupio izvorni Srpski pokret obnove. Na srednji rok želimo da budemo kredibilan partner u vođenju državne politike, rekao bivši ministar dijaspore Srđan Srećković.\nIzvorni Srpski pokret obnove kolektivno je pristupio stranci u osnivanju "Zajedno za Srbiju", koju predvodi Dušan Petrović.\nSporazum o kolektivnom pristupanju potpisali su Petrović, koji je i šef poslaničkog kluba "Zajedno za Srbiju" i ovlašćeno lice izvornog SPO-a, poslanica Sanja Čeković.\nPotpisivanjem tog sporazuma, izvorni SPO, čiji je lider bivši ministar dijaspore Srđan Srećković, prestaje da postoji i obavezuje se da pozove sve svoje članove i lokalne organizacije da pristupe "Zajedno za Srbiju".\nU Sporazumu se navodi da su njegovi potpisnici saglasni da kolektivno pristupanje Izvornog SPO u "Zajedno za Srbiju" daje doprinos stvaranju moderne i dobro organizovane stranke, koja će doprineti temeljnim reformama društva, privrednom razvoju i boljem životu svih građana.\nPotpisnici Sporazuma zalagaće se za razvoj demokratije, individualnih ljudskih prava, zaštite državnih i nacionalnih interesa, uspostavljanju evropskih standarda i vrednosti u društvu i pridruživanje Srbije EU.\nPetrović je, nakon potpisivanja sporazuma rekao da je politika "Zajedno za Srbiju" jednostavna i da se zasniva na idejama solidarnost, samouoprave i Evrope.\n"Mislim da na ovaj način dajemo dobar primer šta treba da se dešava na političkoj sceni, a to je združivanje političke energije. Ovim šaljemo i poruku građanima da nešto u Srbiji može i zajednički da se uradi", rekao je Petrović.\nPrema njegovim rečima, prelazak Izvornog SPO u "Zajedno za Srbiju" je suštinski i simbolički korak kojim je stvoreno njihovo organsko jedinstvo, proisteklo iz duge i dobre saradnje.\nOn je rekao i da građani treba da odlučuju o javnim politikama koje se tiču njihovog života, da treba da postoje tri regiona u Srbiji koji bi imali vrhovni nivo samouprave i u kojima bi se odlučivalo o ekonomskim podsticajima i politici, kao i da svi lokalni nivoi treba da se bave zdravstvom, prosvetom, kulturom i sportom.\nPrikupljanje potpisa za stranku\nDržava, kako je dodao, treba da se bavi vojskom, policijom, bezbednošću, sudovima, monetarnom politikom i spoljnim poslovima.\nPetrović je podsetio da je "Zajedno za Srbiju" počela da prikuplja potpise za prelazak u političku stranku, a kako očekuje, to će se ubrzo dogoditi.\nUpitan zbog čega bi građani podržali "Zajedno za Srbiju", s obzirom da su i on i Srećković već bili u vlasti, Petrović je rekao da "potpuno mirne savesti ispoveda ideje o kojima govori".\nOn je izrazio uverenje da je sve što je uradio kao ministar poljoprivrede, otvorilo put da ljudi koji se bave poljoprivredom žive bolje, a da nacionalna ekonomija ojača.\nSrećković je objasnio da je do ujedinjavanja došlo zbog potrebe da dođe do ukrupnjavanja na političkoj sceni i da se stvori jaka i kredibilna partija.\n"Imajući u vidu bliskost programskih ciljeva i potrebu da se ukrupnjava politička scena, Predsedništvo Izvornog SPO je donelo odluku da se priključi Zajedno za Srbiju sa željom da doprinesemo formiranju ozbiljne i dobro organizovane stranke čiji je kratkoročni cilj da probudi energiju velikog dela biračkog tela", rekao je Srećković.\nOn je rekao i da je na srednji rok cilj da budu kredibilan partner u vođenju državne politike, kao i da su ključne dve stvari - konsenzus i rešavanje konkretnih problema, odnosno pravljanje planova.\nPrema njegovim rečima, ključno je da se konsenzus postigne oko privrednih pravaca razvoja zemlje, jer je ekonomija ključni problem i ako ona stane na noge država će biti respektabilnija u celom svetu.


Đukanović već godinama stalna meta afera: Od Ratka do Duška - džabe su krečili\nnedjelja, 10 februar 2019 10:32\nAfera "Atlas" već nekoliko sedmica zaokupljuje crnogorsku javnost. Iako pojedini medijski i politički krugovi nastoje da stvore sliku u javnosti da je predsjednik Milo Đukanović "ovoga puta gotov" i da je ovo "početak njegovog kraja", to je daleko od istine. Najnoviji slučaj iza kojeg zvanično stoji vlasnik Atlas grupe Duško Knežević, nije ništa novo, jer je crnogorski predsjednik u posljednjih 20 godina konstantno na meti raznih interesnih krugova, koji su pokušali da prave afere, uglavnom i do sada zasnovane na lažima ili, u najboljem slučaju, poluistinama.\nIako su određeni medijsko-političko-obavještajni krugovi nakon svake afere Đukanoviću predviđali politički kraj ili čak zatvor, on je, gotovo po pravilu, iz svega izlazio sa još većom podrškom javnosti i glasača.\nĐukanović je tako u posljednje dvije decenije bio direktna meta "Duvanske afere", afera "Snimak" i "Telekom", a indirektno je od strane pojedinih regionalnih i domaćih tabloida, koji su radili pod uticajem njegovih političkih protivnika, dovođen u vezu sa aferom "Listing", ali i ubistvima Duška Jovanovića i Iva Pukanića.\nStrandard ovom prilikom podsjeća na sve značajnije afere čiji je cilj bio diskreditacija Đukanovića i politike koju predstavlja.\nAko objektivno uporedimo sve afere iz prošlosti sa najnovijom “aferom “Atlas”, Knežević će morati da objavi nešto zaista spektakularno da bi postigao makar djelić efekta koji su izazvale afere koje ćemo nabrojati.\nNajpoznatija i najdugotrajnija afera, čija je meta bio Đukanović je takozvana “Duvanska afera” koja se zahuktala 2002. godine, nakon što je Crna Gora počela sve glasnije da izražava ambicije da želi da na referendumu odlučuje o svom državnom statusu.\nPrvi tekstovi koji su predsjednika Crne Gore Mila Đukanovića dovodili u vezu sa “mafijaškim udruživanjem i međunarodnim švercom duvana” pojavili su se u hrvatskom listu “Republika”, a odatle ih je preuzeo „Nacional“.\nOba lista bila su u vlasništvu Iva Pukanića koji je, zajedno sa svojim prijateljem i saradnikom Ratkom Kneževićem, nekadašnjim šefom misije CG u Vašingtonu i kumom Đukanovića, tvrdio da su objavljeni tekstovi potkrijepljeni istraživanjima i da za sve navedene tvrdnje posjeduju dokaze koji, međutim, nikada nisu predočeni javnosti.\nHrvatska novinarka Jasna Babić, koja je napisala prvi tekst za list „Nacional'' o duvanskoj aferi, kasnije se ogradila od pisanja Nacionala, i konstatovala da je glavni pokretač te afere u Hrvatskoj bio Ratko Knežević.\nBabić je kazala da je važnu ulogu u kreiranju afere imao i tadašnji američki ambasador u Beogradu Vilijam Montgomeri i tadašnji predsjednik Jugoslavije Vojislav Koštunica, koji su radili sve što je bilo u njihovoj moći da spriječe Crnu Goru da postane nezavisna država, kroz kompromitaciju nosioca političke ideje nezavisnosti Mila Đukanovića.\nZbog duvanske afere organi u Bariju su otvorili istragu koja je trajala godinama. Iako je postupak protiv Đukanovića, zvanično obustavljen 2008. godine, napadi na njega su nastavljeni godinama nakon toga.\nNaslovi kao što su “Mila čuva imunitet”, “Đukanović mafijaški bos”, “Crna Gora sa Milom ne može u EU”, “Milo svjedok saradnik u Bariju”, “Milo i Aco švercuju, a Brano komanduje” su bili redovna pojava u posljednjih 15 godina, kako u domaćim, tako i u medijima iz regiona, posebno srpskim tabloidima.\nPojedini medijski i obavještajni krugovi išli su toliko daleko da su davali sve od sebe da Đukanovića povežu sa ubistvom Iva Pukanića koje se desilo u oktobru 2008. godine. Ti napori su, pokazaće se, bili uzaludni.\nTačka na duvansku aferu konačno je stavljena tek prije 15 dana, kada je vijeće Krivičnog odjeljenja suda u Bariju oslobodilo crnogorske državljane Branka Vujoševića, Veselina Barovića, Dušanku Pešić- Jeknić i srpskog državljanina Andriju Draškovića svih optužbi za šverc duvana i mafijaško udruživanje, cijeneći da krivično djelo iskazano optužnicom ne postoji.\nVlasnik i glavni i odgovorni urednik lista Dan, Duško Jovanović, ubijen je oko ponoći 27. maja 2004. godine, kada je u njega, iz “golfa 3”, ispaljen rafal iz automatske puške. Jedini optuženi, Damir Mandić, osuđen je na 19 godina zatvora, zbog saučesništva u ubistvu.\nNi nakon 14 godina nadležni nijesu otkrili ko je pucao u Jovanovića, niti ko je naručio ubistvo.\nS obzirom na to da se ubistvo Jovanovića desilo u jeku “duvanske afere”, i da je dnevni list “Dan” integralno prenosio pisanje Nacionala o navodnoj umiješanosti Đukanovića u međunarodni šverc duvana, veoma uticajni obavještajni i medijski krugovi u Srbiji i Crnoj Gori su jedva dočekali da Đukanovića dovedu u vezu sa ubistvom, iako za to nije bilo apsolutno nikakvih dokaza.\nĐukanović je čak saslušan u Vrhovnom državnom tužilaštvu o saznanjima u vezi sa ubistvom Jovanovića. Prije Đukanovića, istim povodom je saslušan i tadašnji ministar pravde Duško Marković. Ne treba ni napominjati da se sva priča o navodnoj umiješanosti tadašnjeg premijera završila na ovome.\n“Odbjegli narko bos Darko Šarić je imao komunikaciju sa više državnih funkcionera, biznismena i službenika bezbjednosnih službi, potvrđuju telefonski listinzi prisluškivanih razgovora ovog Pljevljaka”, glasio je bombastični uvod u “ekskluzivni” tekst dnevnog lista „Dan” koji je objavljen u decembru 2011. godine. Šarić je, kako je tada napisano, u više navrata telefonskim putem kontaktirao sa tadašnjim premijerom Igorom Lukšićem, ali i sa ministrom spoljnih poslova Milanom Roćenom.\nLukšić i Roćen su to ekspresno demantovali na konferenciji za medije samo nekoliko sati nakon što je tekst objavljen.\nLider Demokratske partije socijalista (DPS) Milo Đukanović, iako tada nije bio na državnoj funkciji, jasno je stavio do znanja u izjavi za medije da afera “listing” predstavlja napad na Vladu, državu Crnu Goru i njen evropski put.\n“Za mene nema nikakve sumnje da je glavni cilj afere bila Crna Gora i njen evropski put, kao i da su premijer Igor Lukšić i šef diplomatije Milan Roćen odabrani kao najistaknutiji predstavnici Vlade na evropskim zadacima”, istakao je tada Đukanović, koji je očigledno bio jedan od meta afere, iako nije bio na državnoj funkciji.\nKasnije se ispostavilo da je format spornog listinga napravljen u policiji, a da je neko naknadno falsifikovao, odnosno u njega upisao imena Lukšića i Roćena. Uprava policije potom je odbacila kao spekulacije navode da je listing o navodnoj telefonskoj komunikaciji izmedju Lukšića i Roćena sa Šarićem falsifikovan u policiji.\nCrnogorska policija je navela da postoji mogućnost da je sporni dokument falsifikovan u nekoj drugoj državi, s obzirom da je listing telefonskih razgovora Šarića dostavljan i partnerskim službama u regionu. U istrazi o aferi listing otkriveno je da su koverte 1. decembra poslate dnevnim listovima “Dan” i “Kurir” iz pošte u Plužinama. Policija je uzela izjave od radnika pošte u tom gradu, a oni su saopštili da se ničega ne sećaju, nakon čega se završila i ta afera.\nSledeća afera čija je meta bio Đukanović, ali ovoga puta i njegova sestra Ana Kolarević, vezana je za privatizaciju Telekoma. Pojedini mediji su objavili da su “mito od privatizacije Telekoma, Mađari, preko posrednika, uputili lično crnogorskom premijeru”. To su potkrijepili dokumentima američke Komisije za hartije od vrijednosti (SEC).\n“I do sada je bilo jasno da je centralna ličnost koruptivnog aranžmana tokom prodaje crnogorskog Telekoma Mađarima/Njemcima 2005. godine, bio Milo Đukanović- jedini koji je kupcima mogao obezbijediti povlastice koje su željeli (većinski paket Telekoma, plus akcije manjinskih akcionara neophodne za 2/3 većinu - po nižoj cijeni, pravo na otpuštanje radnika...)”.\n,,U suštini, SEC tvrdi da je Ana Kolarević primila mito u ime svog brata u vezi sa kupovinom akcija Telekoma Crne Gore. Odbrana traži njeno svjedočenje koje se tiče posla koji je obavljen po ugovoru Sigma".\n“Kolarevićeva, preko koje je njen brat, sedmostruki crnogorski premijer, stigao do mita od 580.000 eura uplaćenih navodno za konsultantske usluge, neće svjedočiti u Njujorku početkom 2015. godine”.\nOvo su samo neki od desetina medijskih izvoda koji su pratili ovu aferu.\nZbog ovog slučaja formiran je Anketni odbor u Skupštini Crne Gore kojim je predsjedavao lider Nove srpske demokratije Andrija Madnić. Na jednoj od sjednica odbora saslušan je i tadašnji premijer Milo Đukanović, ali i pored toga nikakav zaključak nije donesen u ovom slučaju, a odbor je raspušten bez konkretnog rezultata. Specijlani državni tužilac Milivoje Katnić stavio je tačku na ovaj slučaj kada je prije 15 dana na redovnoj konferenciji za medije, kazao da predsjednik Đukanović “ni iz daleka nije povezan sa bilo kakvim kriminalnim radnjama”.\nAfera “Snimak” odjeknula je 2013. godine, a vezana je za objavljivanje audio snimaka sa sjednica organa DPS-a, na kojima je navodno govoreno o zloupotrebi državnih resursa u stranačke svrhe, odnosno zapošljavanju po partijskoj pripadnosti, uoči parlamentarnih izbora 2012. godine.\nTim povodom, ranije je formiran skupštinski Anketni odbor, koji je saslušao više državnih i funkcionere DPS-a, među kojima i lidera te stranke i premijera Mila Đukanovića, a svi oni su negirali navode da je prilikom zapošljavanja bilo favorizavanja članova te partije.\nAnketni odbor potom je usvojio samo tehnički izveštaj o tom slučaju, pošto u tom skupštinskom tijelu nije bilo saglasnosti da li je bilo političkih zloupotreba prilikom zapošljavanja.\nĐukanović je ranije rekao da je afera “Snimak” za DPS završena priča i da je kreirana od strane opozicije u cilju smjene aktuelne vlasti i usporavanja evropskog i NATO puta Crne Gore. Đukanović je tada kazao da je aferu “Snimak” plasirala vojno-obavještajna služba Srbije preko dnevnog lista “Dan” koji “se bavio klasičnim spinovanjem izvlačeći sve što je rečeno iz konteksta”.\nIako je tadašnji šef Delegacije Evropske unije u Podgorici Mitja Drobnič kazao da će Brisel tražiti dalju istragu afere “Snimak”, navodeći da je Anketni odbor koji je istraživao taj slučaj postigao rezultate koji su ispod očekivanja, priča je ubrzo zaboravljena. Najviše zbog toga što, prema nezvaničnim informacijama, ni "politički krugovi u Briselu ovdje nijesu vidjeli ništa sporno što političke partije, čak i u EU i SAD ne rade".\nNajnovija afera koja je već nekoliko sedmica aktuelna, a u čijem je centru ponovo predsjednik Milo Đukanović je “afera Atlas”.\nVlasnik Atlas grupe Duško Knežević iz Londona redovno putem domaćih i regionalnih medija i društvenih mreža plasira priču da Đukanović želi da mu otme poslovnu imperiju i optužuje ga da je lično tražio velike sume novca za finansiranje Demokratske partije socijalista.\nIako opozicija uveliko priča da je Đukanović “gotov” i da se “znoji zbog činjenica koje su iznijete”, realno ipak je to daleko od istine. Ako izuzmemo optužbe koje nemaju nikakvo uporište u dokazima, kao što su “Đukanovićeva kuća na brdu Gorica”, računi koje je Knežević plaćao Đukanoviću i kredit za koji mu je navodno žirirao kad nije ni bio na javnoj funkciji, u ovoj priči, za sada, nema ništa spektakularno.\nI na kraju, snimak kojim Knežević prijeti već mjesec, a na kojem je, kako on kaže “Đukanović glavni glumac”, moraće da bude oskarovski superioran da bi postigao makar djelić pometnje koju su izazvale prethodno pobrojane afere, poslije kojih je Đukanović zaista brisao znoj sa čela. Ali samo zbog ubjedljivih izbornih pobjeda.\nViše iz ove kategorije « Jovanović: Neprijatelji Crne Gore uživaju u aferi "Atlas", institucije da odgovore Perović: Knežević sebi dopisuje optužnicu, dok opozicija sanja vlast »


Markice u prodaji od 25. januara | Glas javnosti\nPočetna > Beograd > Markice u prodaji od 25. januara\nBEOGRAD - Prodaja pretplatnih markica za februar počeće u utorak, 25. januara, na prodajnim mestima Gradskog saobraćajnog preduzeća "Beograd" širom grada.\nU saopštenju GSP navodi se da će prodajna mesta biti otvorena radnim danima od sedam do 19 časova, subotom od osam do 14 časova, dok će nedeljom, kao i 15. februara, zbog državnog praznika biti zatvorena.\nGrađani će moći da kupe markice do 7. februara na sledećim prodajnim mestima : Dušanova ulica, Studentski trg, Zeleni venac, Trg Republike, Deligradska 10, Zemun pošta, Zemun kej, Cvetkova pijaca, Banovo brdo, Konjarnik, Blok 45, Omladinski stadion, Karaburma, Jug Bogdanova, Pohorska, Skender - begova, Crveni krst, Banjica, Vidikovac, Braće Jerković, Studentski grad, Mirijevo II, Miljakovac, Medaković, Trošarina i Železnička stanica.\nOd 8. do 18. februara biće otvorena prodajna mesta: Dušanova, Zeleni venac, Deligradska 10, Trg Republike, Zemun pošta, Banovo brdo, Cvetkova pijaca, Konjarnik, Blok 45, Omladinski stadion, Karaburma, Jug Bogdanova, Pohorska i Skender begova.\nMarkice za pravna lica prodavaće se u Skender - begovoj ulici, od 25. januara do 18. februara, radnim danom od sedam do 19 časova, a subotom od osam do 15 časova.\nSve vrste markica za januar važe do 31. januara, navedeno je u saopštenju.


Reklamacije | ILMIO\nCene proizvoda na sajtu ILMIO iskazane su u dinarima pri čemu je PDV uračunat u cenu.\nu maloprodajnom objektu ILMIO na adresi Oslobođenja 41, Smederevo, ukoliko je kupovina proizvoda izvršena u radnji\npozivom na broj telefona naše službe reklamacija +381 (65) 9009340\nUkoliko želite da proverite status Vaše reklamacije to možete učiniti pozivom na broj telefona naše službe reklamacija +381 (65) 9009340\nProdavac je dužan da na prodajnom mestu vidno istakne obaveštenje o načinu i mestu prijema reklamacija, kao i da obezbedi prisustvo lica ovlašćenog za prijem reklamacija u toku radnog vremena. Nakon toga, sledi potvrda prijema reklamacije elektronskim putem gde se kupcu saopštava broj pod kojim je njegova reklamacija zavedena u evidenciji primljenih reklamacija. Takođe, prodavac je dužan da vodi evidenciju primljenih reklamacija i da je čuva najmanje dve godine od dana podnošenja reklamacija potrošaca. Bez odlaganja, a najkasnije u roku od 8 dana od dana prijema reklamacije, pisanim ili elektronskim putem odgovori potrošacu na izjavljenu reklamaciju. Odgovor prodavca na reklamaciju potrošača mora da sadrži odluku da li prihvata reklamaciju, izjašnjenje o zahtevu potrošača i konkretan predlog i rok za rešavanje reklamacije. Rok ne može da bude duži od 15 dana, odnosno 30 dana za tehničku robu od dana podnošenja reklamacije. Ukoliko prodavac iz objektivnih razloga nije u mogućnosti da udovolji zahtevu potrošača u roku koji je dogovoren dužan je da o produžavanju roka za rešavanje reklamacije obavesti potrošača i navede rok u kome će je resiti, kao i da dobije njegovu saglasnost, sto je u obavezi da evidentira u evidenciji primljenih reklamacija. Obaveza potrošača jeste da prilikom izjavljivanja reklamacije priloži račun, kopiju računa, ugovor o prodaji na daljinu ili bilo koji drugi dokaz o kupovini. Iako Zakon ne predviđa obavezu da potrošač nije u obavezi da čuva originalnu ambalažu ali je naša preporuka da ambalažu sačuvate radi obezbeđenja proizvoda, a u smislu sigurnijeg transporta u ovlašćeni servis. Kupac gubi pravo na reklamaciju u slučaju nestručne instalacije, neadekvatnog rukovanja proizvodom i njegovim korišćenjem, koje nije u skladu sa uputstvom za upotrebu, kao i u slučaju da su vršene bilo kakve popravke od strane neovlašćenih lica.


ТОТАЛНИ РАСПАД БРИТАНИЈЕ: И Северна Ирска хоће независност?!\nTOTALNI RASPAD BRITANIJE: I Severna Irska hoće nezavisnost?!\nBivši premijer Velike Britanije Toni Bler, koji je u maju objavio da se vraća u politiku, već je pokrenuo široku kampanju protiv „Bregzita“. Bler je izjavio da bi Severna Irska mogla da preispita svoje članstvo u Ujedinjenom Kraljevstvu zbog izlaska zemlje iz Evropske unije.\nPrema Blerovim rečima, sporazum sada zahteva preispitivanje usled izlaska Velike Britanije iz EU.\n– Sporazum iz Belfasta bio je zasnovan na tome da su obe zemlje članice Evropske unije. Zbog toga je potrebno ispraviti neke njegove odredbe usled „Bregzita“ – naveo je Bler verovatno aludirajući na to što Severni Irci, nezadovoljni izlaskom iz EU, mogu da zahtevaju proglašenje nezavisnosti od Britanije i ujedinjenje s Irskom Republikom radi ostanka u EU.\n– Nadam se da će Severna Irska ostati deo Ujedinjenog Kraljevstva, ali trebalo je očekivati ovakve posledice „Bregzita“. To je prvi put da Britanija i Irska Republika idu u različitim pravcima – dodao je bivši premijer.\nBelfast je zajedno sa Škotskom i Gibraltarom u više navrata iskazivao nezadovoljstvo odlukom Londona da napusti Evropsku uniju – region od EU dobija značajne subvencije.\nDeo žitelja Severne Irske koji podržavaju partiju Šin Fejn zalaže se za odvajanje od Velike Britanije i ujedinjenje sa Republikom Irskom.\nIpak, u Severnoj Irskoj ne može da se formira vlada nakon prevremenih parlamentarnih izbora na kojima je većinu glasova dobila Demokratska unionistička partija.\nOna se zalaže za ostajanje ovog regiona u sastavu Velike Britanije. U Skupštini Severne Irske ova partija će imati 28 mesta, a Šin Fejn, koji je osvojio drugo mesto – 27.


VAŠAR: Sirogojno zove stare zanatlije\n16.08.2013. 13:51h 00:00h\nU okviru vašara biće predstavljeni kačarski, kovački, grnčarski zanat, izrada liciterskih kolača, proizvoda od leskovog i vrbovog pruća, drvenih alatki, čutura, muzičkih instrumenata, predenje, vez...\nSIROGOJNO - U Muzeju na otvorenom "Staro selo" u Sirogojnu u subotu od 10 do 18 časova biće održan treći vašar starih zanata i zanimanja.\nVašar predstavlja prezentaciju tradicionalnih tehnika i veština izrade zanatskih proizvoda sačuvanih do danas u užičkom kraju,rekla je za Tanjug viši kustos muzeja Jelena Toskić. “\nKao i prethodnih godina posetioci će moći od majstora i zanatlija da saznaju o načinima izrade i zanatskim tehnikama, kao i da aktivno učestvuju u izradi pojedinih predmeta.\nKroz prateće programe biće predstavljene i upotrebne vrednosti zanatskih proizvoda, pripremanja i degustacije tradicionalnih jela užičkog kraja”, kaže Toskićeva.\nU okviru vašara biće predstavljeni kačarski, kovački, grnčarski zanat, izrada liciterskih kolača, proizvoda od leskovog i vrbovog pruća, drvenih alatki,čutura, muzičkih instrumenata, pojedinih stolarskih proizvoda,predenje,pletenje i vez.


The Green for Growth Fund (GGF), razvojni investicijski fond kojim upravlja Finance in Motion, udružio se sa Mikrokreditnom fondacijom Lider s ciljem promoviranja energetske efikasnosti i upotrebe sitne opreme za generisanje obnovljive energije u domaćinstvima i poljoprivrednim gazdinstvima u Bosni i Hercegovini.\nOvom partnerstvu je posredovala kreditna linija u iznosu od 1 miliona eura. Kreditna linija, uz dodatne mjere jačanja internih kapaciteta, ima za cilj povećanje Liderovog “zelenog” portfolija, istovremeno razvijajući novu finansijsku uslugu za projekte energetske efikasnosti i obnovljivih izvora energije.\n“Jako nam je drago što se Lider pridružio naporima promoviranja energetske efikasnosti i “zelene” energije među mikro biznisima i domaćinstvima u Bosni i Hercegovini”, kazao je predsjedavajući GGF-a, Olaf Zymelka. “Mi u GGF-u vjerujemo da benefiti obnovljive energije i efikasnog korištenja energetskih izvora treba da se ostvare i osjete kod krajnjih korisnika, jer jedino tako možemo doprinijeti pravoj transformaciji na polju generisanja i navika potrošnje energije na regionalnom nivou. Ubijeđen sam da je i ovo partnerstvo još jedan korak u tom smjeru”, istakao je on.\nGeneralni direktor MKF Lider, Džavid Sejfović, rekao je kako će ovaj projekat ojačati njihove kapacitete kako bi na kvalitetan način pomogli svojim klijentima da implementiraju mjere energetske efikasnosti u svojim objektima čime će se direktno i u velikoj mjeri smanjiti troškovi električne energije i istovremeno očuvati okolina. “Verujemo da je ovo tek početak naše uspješne saradnje sa GGF-om, jer očekujemo da će se generalna svijest o važnosti energetske efikasnosti u našoj zemlji vremenom poboljšati, a time i javiti sve veći interes za implementacijom ove vrste projekata kako u domaćinstvima tako i kod poslovnih subjekata”, istakao je Sejfović.\nGreen for Growth Fund (GGF) investira u projekte dizajnirane s ciljem smanjenja korištenja energije i emisije CO2 u atmosferu, te poboljšanjanja efikasnosti izvora na 19 tržišta širom Jugoistočne Evrope, Kavkaza, Ukrajine, Moldavije, Bliskom Istou i Sjevernoj Africi. Fond obezbjeđuje sredstva lokalnim partnerima koji kreditiraju kompanije i domaćinstva, ili direktno investira u projekte obnovljivih izvora energije. Tehnička pomoć GGF-a maksimizira efekte investicije kroz podršku jačanju kapaciteta lokalnih finansijskih institucija i partnera. Više informacija možete pronaći na web stranici www.ggf.lu ili putem Twitter naloga @GreenGrowthFund.\nLider je mikrokreditna gondacija koja od 2002. godine obezbjeđuje dugoročan pristup finansiranju poduzetnicima i stanovništvu na području 40 općina u 5 kantona (ZDK, Sarajevski Kanton, SBK, Tuzlanski i Hercegovačko-Neretvanski Kanton) putem mreže koja se sastoji od 8 poslovnica i 14 terenskih ureda.\nMKF Lider, kao društveno-odgovorna organizacija, podrškom poduzetnicima, poljoprivrednicima i stanovništvu, ima za cilj podržati razvoj lokalne zajednice u svim segmentima, zapošljavanje kroz jačanje poduzetništva, te utjecati na poboljšanje životnog standarda porodica s niskim primanjima. Pored finansijske podrške, za sve Liderove klijente obezbjeđene su besplatne usluge za razvoj biznisa u vidu promocije, poslovnog savjetovanja, edukacije i uvezivanja, a sve u skladu sa njihovim potrebama. Dugogodišnje iskustvo u finansiranju biznisa, poljoprivrede i stambenih projekata, brižljivo kreirane finansijske i nefinansijske usluge, i stručno osoblje na raspolaganju su svim klijentima koji svoju budućnost prije svega vide u vlastitoj poslovnoj aktivnosti i samozapošljavanju. Lider je za nepunih sedamnaest godina svog postojanja, na području 5 kantona Federacije BiH, plasirao preko 46.000 kredita u iznosu od 130 miliona KM, od toga poduzetnicima i poljoprivrednicima kredite u vrijednosti preko 65 miliona KM, i više od 11.100 kredita za stambene potrebe u iznosu od skoro 40 miliona KM.\nZa više informacija pogledajte www.lider.ba ili ih zapratite putem Fb stranice Lider Mikrokreditna Fondacija.\nTOP ponuda za poduzetnike i poljoprivrednike! Previous\nSretan 8. Mart Next


Novinarima neće biti dozvoljeno da prisustvuju na ročištu na kojem će se optuženi za teško ubistvo banjalučkog biznismena Slaviše Krunića i njegovog telohranitelja Žarka Pavlovića izjasniti o krivici.\nOva informacija za portal Srpskainfo potvrđena je iz Okružnog suda u Banjaluci.\n– Obaveštavao Vas da je članom 250. stav 1. Zakona o krivičnom postupku Republike Srpske („Službeni glasnik Republike Srpske“ broj 53/12, 91/17 i 66/18) propisano da je glavni pretres javan, a kako se ne radi o glavnom pretresu, već o ročištu za izjašnjenje o krivici, na istom nije dozvoljeno prisustvo – naveli su iz banjalučkog Okružnog suda.\nBenedi Đukanović, Emilio Baldo i Rodoljub Gajić trebali bi se sutra u 14 časova izjasniti o krivici po optužnici Republičkog javnog tužilaštva koja ih tereti za teško ubistvo Krunića i Pavlovića. Prema navodima iz optužnice, Benedi Đukanović i Emilio Baldo su od početka 2019. do 22. aprila 2019. godine na području Laktaša i to zajedno sa Željkom Kovačevićem koji je ubijen tokom napada, organizovali ubistvo Slaviše Krunića, vlasnika agencije za obezbeđenje „Sektor sekjuriti“.\nOptuženi saučesnik Rodoljub Gajić, koji je do hapšenja radio u firmi „Sektor“ označen je kao pomagač ubica, jer je saučesnicima javljao informacije o kretanju Krunića u danima uoči ubistva, njegovom boravku u kući u banjalučkom naselju Glamočani, ali i obezbeđenju koje je imao.\nVlasnik zaštitarske firme „Sektor sekjuriti“ i njegov telohranitelj ubijeni su u sačekuši nedaleko od porodične kuće u Glamočanima kod Banjaluke 22. aprila prošle godine, prenosi Srpskainfo.


Rakočević: Tekovine antifašizma su iznad svih sudova i reagovanja | MINA\nNaslovnica Crna Gora Rakočević: Tekovine antifašizma su iznad svih sudova i reagovanja\nRakočević: Tekovine antifašizma su iznad svih sudova i reagovanja\nPodgorica, (MINA) – Tekovine antifašizma su izvan i iznad svih sudova i reagovanja, naročito onda kada su besprizorno napadnute, poručio je poslanik Demokratske partije socijalista (DPS) Nikola Rakočević, navodeći da oko toga ne bi smjelo da bude polemike u civilizovanom demokratskom društvu.\nKako je kazao, ono što zapravo nije etički, niti u demokratskom duhu, je osporavati garantovano pravo, ali ne manju i obavezu, da se poslanik oglasi u slučaju kada je ugrožen javni interes.\n„A moje, sada još čvršće uvjerenje, je da ataci na antifašističke vrijednosti veoma narušavaju nacionalni interes i uznemiruju slobodarsku javnost. Naročito kada je svrha poslaničke diskusije najava izmjena zakonskih rješenja, koje će čvršće osigurati zaštitu društva od podrivanja antifašističke vertikale crnogorske državnosti“, naveo je Rakočević.\nPrema njegovim riječima, posebno zabrinjava što uvijek kada je potrebna reakcija predsjednice USCG, radi zaštite integriteta sudske vlasti od čestih klevetničkih nasrtaja „ona volšebno posebno izostaje“.\n„Vrlo udobno i sa mirnom savješću podnosim meni upućenu kritiku, jer nema tog poziva koji je zaštićen od suda javnosti, što očigledno neki teško i bolno podnose“, kazao je Rakočević.\nOn je istakao da su tekovine antifašizma „izvan i iznad svih naših sudova i reagovanja, naročito onda kada su besprizorno napadnute“.\n„Oko ovoga ne bi smjelo da bude dileme niti polemike u civilizovanom demokratskom društvu“, zaključuje se u reagovanju Rakočevića.


Kolinda rekla da bi ponovo zvala Vučića u Zagreb i "bocnula" Srbiju - Prnjavorski informativni portal\nKolinda rekla da bi ponovo zvala Vučića u Zagreb i “bocnula” Srbiju\nHrvatska predsednica Kolinda Grabar Kitarović kaže da su joj mnogi prigovarali što je pozvala predsednika Srbije u posetu Hrvatskoj ali da bi to ponovo uradila.\nOna je dodala da otvorena pitanja, poput nestalih branitelja, ne mogu da čekaju da se “Srbija normalizuje kao država”.\n“Prigovaraju mi što sam pozvala Vučića u Hrvatsku, ali i opet bih to napravila. Roditelji nestalih branitelja nemaju vremena za čekanje da se Srbija normalizuje kao država”, rekla je Grabar Kitarovićeva na predstavljanju knjige “Nestali u Domovinskom ratu 2”, prenosi zagrebačka N1 televizija.\nOna je rekla da su konkretni pomaci neophodni za njenu posetu Srbiji, “ne kao uslov, već kao nešto što je potrebno”, te u tom kontekstu podsetila da dokumenta koja je Vučić doneo u Zagreb nisu bila adekvatna.\n“Nadam se da je Vučić iskren u tome i da će se naći barem određeni broj dosijea, jer sad je prošlo dosta vremena da nismo nikog pronašli”, rekla je Grabar Kitarovićeva i dodala da veruje da je Vučić, za dokumente koja je doneo u Zagreb tokom prošlogodišnje posete, “mislio da su uredni”.\n“Ne verujem da bi dolazio u Zagreb i namerno se blamirao da je znao da nisu tačni”, rekla je Grabar Kitarovićeva i najavila da će to pitanje pokrenuti i pred Generalnom skupštinom UN.\nŽena držala medveda u stanu: “Mislila sam da je pas” (VIDEO)\nZasijala u haljini od 15.000 dolara: Detalj nije nikom promakao FOTO


Stop "lažnim" bolesnicima: Na ovo više nećete moći da se izvlačite\nStop „lažnim“ bolesnicima: Na ovo više nećete moći da se izvlačite\nM. D. 5. januara 2018. 11:03\nFoto: Micah Sittig - CC BY 2.0\nOko 11 odsto ljudi bilo je na bolovanju prošle godine iz potpuno neopravdanih razloga, pokazuju rezulati kontrole koju je uradio Republički fond za zdravstveno osiguranje (RFZO).\nOd januara do oktobra prošle godine pokrenuta su 1.322 postupka kontrole privremene sprečenosti za rad – na zahtev poslodavca (708 slučajeva) i matične filijale (445 slučajeva), piše današnja „Politika“.\nKako se navodi, u Ministarstvu zdravlja su najavili da je to samo početak rigoroznijih kontrola i da će u ovoj godini doći do detaljnije provere otvaranja bolovanja zbog dijagnoza na koje se zdravi ljudi najčešće „izvlače“, a najčešće su to depresija, stres na poslu, bolovi u leđima, vrtoglavica.\nNa pitanje kako stati na put odlasku na lažno bolovanje, u RFZO-u navode da sa njihovog stanovišta postoji problem sa bolovanjima onih koji su na lečenju u dnevnoj bolnici za psihitrijske bolesti, jer takvo lečenje, kako kaže, traje veoma dugo.\n„Smanjenje broja slučajeva privremene sprecenosti za rad moguće je povećanim nadzorom nad radom ovih ustanova i propisivanjem dužine trajanja lečenja u dnevnoj bolnici“, tvrde u RFZO-u.\nLekar oštetio RFZO za 280.000 dinara: Davao lekove na koji pacijenti…\nV.d. direktora Klinike za psihijatrijske bolesti „Dr Laza Lazarević“, Ivana Stašević Karličić objašnjava da treba korigovati kriterijume koji se tiču procedure davanja bolovanja i uspostaviti strože mehanizme sankcionisanja lekara koji zloupotrebljavaju svoju poziciju.\n„Sve lažne dijagnoze koje služe zloupotrebi za potrebe regulisanja radnog odnosa, odgovornost su i lekara i pacijenta. Postoje jasni dijagnostički kriterijumi za procenu čiji skor jasno detektuje oboljenje, kao i kriterijumi na snovu kojih se pacijentu savetuje odsustvo s posla. Ali, na svesti lekara su i dijagnoza i preporuka. Postoji mogućnost da lekar svesno opiše sve simptome koji odgovaraju dijagnozi, a da ih pacijent uopšte nema“, navela je Stašević Karličić za „Politiku“.\nDirektor Instituta za medicinu rada Srbije „Dr Dragomir Karajović“ Aleksandar Milovanovioć smatra da se najviše vara na dijagnozama koje su teško proverljive, poput anksioznosti, depresije i vrtoglavice.\nOn predlaže da se osobi koja dobije psihijatrijsku „F“ dijagnozu i ode na bolovanje treba oduzeti dozvolu za oružje i vozačku dozvolu sve dok se ne završi proces lečenja čime bi se, kako kaže, automatski smanjila zloupotreba odlaska na bolovanje jer „ljudima teško pada činjenica da ne mogu da voze“.\nDirektorka beogradskog Doma zdravlja „Stari grad“ Vesna Janjušević kaže da za bolovanja do 30 dana građani kod lekara pretvaraju da imaju problema sa bolovima u trbuhu.\n„Ako su vešti, pacijenti mogu da “isfoliraju“ i bolove u leđima, ali i da “prevare“ testove na osnovu kojih se utvrđuje prisustvo bolesti. Iskustva lekara pokazuju da ljudi koji strahuju za svoj posao i kojima znači svaki dinar ne idu na bolovanje čak ni kada su zaista bolesni, ali da se onima koji imaju dodatne poslove i ne žive samo od plate, bolovanje isplati“, navodi Janjušević.\nU nekim država postoje posebne komisije koje obilaze zaposlene dok su na bolovanju i ukoliko ih ne pronađu u bolnici ili kod kuće, mogu da predlože poslodavcu davanje otkaza „lažnom“ bolesniku.\nU prvih devet meseci 2017. godine 213.281 osoba u Srbiji je bila na bolovanju. U odnosu na 2016. godinu za pet odsto manje su se otvarala bolovanja zbog održavanja trudnoće, a nešto više zbog duševnih poremećaja, bolesti mišićno-zglobnog sistema, povreda i trovanja.\nU RFZO-u objašnjavaju da lekarske komisije ocenjuju privremenu sprečenost za rad dužu od 30 dana i da se ocena donosi na osnovu neposrednog pregleda i medicnske dokumentacije u skladu sa medicinsko-doktrinarnim standardima.


"Više od 70 odsto prodaje ide prema kompanijama", kaže Marko Kruška, direktor prodaje i marketinga u "Tojota" centru Beograd i napominje da su kupci, gotovo ujednačenog profila. "Generalno, jesu nekih srednjih godina ili malo mlađi, obrazovani, ekološki svesni, pre svega, ali kažem - imamo raznih profila, raznih profesija. Između ostalog, jedan od poslednjih kupaca bio je poljoprivredni proizvođač", kaže Kruška.\nHibridni pogon je, zapravo, kombinacija jednog benzinskog agregata i pridodatog elektro- motora sa jednim generatorom. Oni su smešteni u razdelnu kutiju menjača, tu se nalazi jedna baterija u zadnjem delu automobila i taj kompletan pogon kontrolisan je kompjuterom. Kompjuter reguliše protok struje iz generatora u bateriju, raspodelu iz baterije na motor, elektro-motor, ili na ostale potrošače kojima je potrebno. Cena redovnog servisa za četvorotočkaše koji imaju umanjene štetne izduvne gasove iznosi oko 100 evra.\n"Servisni intervali su 15.000 km ili jedanput godišnje i svode se, uglavnom, na neko osnovno održavanje," ističe Goran Nedeljković, menadžer servisa "Auto Turing Stanojević". "Energetski efikasne automobile, pored motora, karakterišu led-svetla, solarni krovovi koji brže regulišu temperaturu u kabini, mala potrošnja u gradskim uslovima vožnje koja iznosi oko 4 litra na pređenih 100 kilometara, zatim instrument-tabla sa grafičkim prikazom rada celog mehanizma ispod haube, kvalitet izrade hibridnog sklopa i retki kvarovi", objašnjava Nedeljković.\nCilj kompanija koje proizvode hibridne automobile je emisija od 0 grama ugljen-dioksida na pređenih 100 km. S obzirom na to da je auto-industrija, uglavnom, usaglašena - hibridni modeli različitih proizvođača imaju sličnu cenu i ona iznosi nešto preko 20.000 evra.\nOsim hibridnih vozila, svetsko tržište polako osvajaju i električni automobili. Oni predstavljaju budućnost kopnenog saobraćaja, a kompanija "Inoto" prva je na tržište Srbija plasirala Micubiši "I-Miev", električni automobil najnovije generacije.\n"Država bi trebalo da napravi tzv. mrežu brzih punjača, kako bi osnažila ideju o električnim automobilima na domaćim putevima i time joj dala 'vetar u leđa'", objašnjava Aleksandar Ilić, direktor marketinga kompanije "Inoto" navodeći da se ovaj automobil već može videti na našim putevima.\nOsim toga što je ovaj automobil čudo moderne tehnologije, pre svega zbog implementirane litijumske baterije, on je i potpuno ekološki efikasan, što znači da ima nultu emisiju štetnih gasova, a zbog svoje bešumnosti pogodan je za okolinu. Još jedna u nizu prednosi je i činjenica da vozač ovog automobila može preći 100 kilometara a da ukupan trošak za tu distancu iznosi samo 1 evro.\nKod automobila sa ovakvim performansama, najveća mana je cena, pa ovaj četvorotočkaš ne predstavlja luksuz samo na našem tržištu. Cena koja se kreće između 35 i 40 hiljada evra čini ga teško pristupačnim čak i na razvijenim evropskim i svetskim tržištima.\nJoš jedna otežavajuća okolnost za potencijalne kupce ovog automobila leži u još uvek nedovoljno razvijenoj infrastrukturi, kako bi se ovakva vozila brže i lakše punila. Darko Radonjić iz kompanije "Inoto" objašnjava da Micubiši "I-Miev" može da se puni na 2 načina. "Prvi način je standardni, preko utičnica od 220 volti, koje se nalaze u kućama, pri čemu je za dostizanje punog kapaciteta potrebno između 6 i 7 sati punjenja. Drugi način je pomoću brzih punjača, koji se najčešće instaliraju na pumpama i autoputevima, pri čemu je potrebno izdvojiti oko pola sata za punjenje 80 odsto kapaciteta", ističe Radonjić.\nUkupan broj automobila u svetu je početkom 2012. godine premašio milijardu, pri čemu električni automobili u toj zastrašujućoj brojci učestvuju sa jedva 1 odsto. Koliko ćemo uspeti da u budućnosti održimo korak sa ovakvim automobilima zavisi, pre svega, od kretanja njihovih cena, ali i od naše ekološke osvešćenosti.\nIzveštavanje o deci u tri reči: nezainteresovano, negativno i senzacionalistički\nStandardi medijske industrije: pomoć u borbi informacija protiv dezinformacija\nTehnološki pismeni, medijski nepismeni – paradoks današnjice\nOn line mediji: Romaworld.rs\nPravo na pivatnost na internetu i novi Zakon o zaštiti podataka o ličnosti\nTrash Hero izazov: AVALA


Putin: Baš dobro što neće putovati - Ekonomske Vesti\n12. sep. 2014 13. sep. 2014 Andrija Matić sankcije, Vladimir Putin\nRuski predsednik Vladimir Putin rekao je da Vlada Rusije razmišlja o odgovoru na nove sankcije EU, ali da „Rusija ništa neće raditi sebi na štetu“.\n„Što se tiče našeg odgovora, Vlada o tome razmišlja i ako se te mere budu primenile, to će biti samo s ciljem stvaranja boljih uslova za nas same“, rekao je ruski predsednik i dodao da je Rusija i embargo na uvoz poljoprivredno-prehrambenih proizvoda iz pojedinih zemalja uvela da bi stimulisala razvoj sopstvene poljoprivrede.\nKako prenosi RIA novosti, Putin je rekao da je stav Rusije o sankcijama poznat.\n“Mi smo odavno shvatili da je primena sankcija, kao instrumenta spoljne politike, malo efikasna i nikad ne donosi očekivane rezultate čak i kad su u pitanju male zemlje, a da ne govorimo o zemlji kao što je Rusija“, istakao je Putin.\nPolitika sankcija uvek nanosi štetu, pa i onima koji ih kao instrument koriste.\n„Što se tiče tih sankcija koje su uveli, one izgledaju čudnovato“, rekao je ruski predsednik i ocenio da stavljanje na spisak sankcionisanih lica i premijera Donjecke Narodne Republike Aleksandra Zaharčenka njemu izgleda kao pokušaj rušenja mirovnog procesa.\n„Pada mi na pamet i takva misao, da Ukrajina sama po sebi nikoga i ne zanima, nego se prosto koristi kao instrument za destabilizaciju medjunarodnih odnosa“, rekao je Vladimir Putin.\nKad se posmatraju ukupno, u uvedenim sankcijama za Rusiju ima više pozitivnog nego negativnog.\n„Što naši državni funkcioneri i rukovodioci krupnih kompanija manje putuju u inostranstvo, a više se bave tekućim poslovima, to bolje, isto se odnosi i na poslanike Državne dume, koji su dužni da više komuniciraju s svojim biračima umesto da odlaze u strana odmarališta“,rekao je Putin.\nTo nije izbor Rusije, rekao je Putin, ali ako neko neće da radi sa nama, postoji i alternativa.\n← Porošenko traži odlaganje smanjenja carina za robu iz EU\nCentralna banka Rusije: Sankcije će biti ukinute krajem 2015 →\nVašington produžuje sankcije protiv Moskve


BELEX je već šestu nedelju zaredom u minusu. Ovoga puta pad je bio predvođen lošim performansama na Energoprojektu, Komercijalnoj Banci i Metalcu. BELEX15 je izgubio 0,91% a BELEXline 0,96%. Ukupni promet je iznosio 23,5 miliona EUR od čega 6,7 miliona EUR je otpalo na akcije. Najveći deo ovog prometa odnosio se međutim na akviziciju Energoprojekt Garanta, koga je kupila SavaRe (93% za iznos od 746 miliona RSD).\nAko se izuzme blok na Garantu, najtrgovanija hartija nedelje bio je NIS (NIIS). Na ovoj akciji ostvaren je promet od 19,9 miliona RSD uz rast cene od 0,84%. Nije bilo bitnih novosti iz kompanije. NIS je 1.marta objavio da je neto dobit u protekloj godini iznosila 27 milijardi dinara, što je 80 odsto bolji rezultat u odnosu na 2016. godinu.\nKomercijalna Banka (KMBN) je sa prometom od 11,5 miliona RSD bila druga najtrgovanija hartija. Akcije je međutim izgubila 5,9% na nedeljnom nivou, premda je u jednom trenutku taj pad bio i veći. Banka je prethodnu godinu završila sodinim dobitkom , nakon što je uspela da konsoliduje svoj kreditni portfelj i oslobodi se dela problematičnih kredita. U međuvremenu promenjen je i menadžment banke, te u ovu godinu, za koju se očekuje da bi mogla biti i privatizovana, ulazi sa novim upravljačkim timom.\nOstale akcije daleko su bile manje trgovane od pre pomenute dve. Na Aerodromu Beograd (AERO) je ostvaren promet od 6,1 miliona RSD, dok je na Fitofarmaciji (FITO) i Jedinstvu (JESV) ostvareno svega po 1,3 i 1 milion RSD. Jedinstvo je izvestilo da je na organizovanom tržištu otkupila još 100 sopstvenih akcija, po ceni od 5.000 RSD po akciji. Kompanija sada ukupno poseduje 20.604 sopstvenih akcija ili 6,76%.


Sportisti, rekreativci i najmlađi moći će ponovo da se okupljaju na gradskom stadionu, jer su u toku završni radovi na uređenju atletske staze.\nIako je nalivanje završnog sloja podloge trebalo da bude gotovo na proleće, realizacija je u toku tek sad - četiri meseca kasnije.\nBitno je da se projekat privodi kraju. Postavljena je crna gumirana podloga, sad ide još jedna, uspeli smo nekako u celokupnoj situaciji da privedemo kraju.\nMoramo da prilagođavamo sve, gledali smo da sve funkcioniše, a imali smo mnogo problema, nedovoljno novca, prilivi su mnogo manji, pa su morali da se postave prioriteti. Niko nije očekivao da će ovo da se dešava - rekao je Đorđević.


POTREBNI U BORBI PROTIV CORONA VIRUSA, A BORE SE SE S PODMETNUTIM POŽARIMA - OPĆINA POSUŠJE\nPOTREBNI U BORBI PROTIV CORONA VIRUSA, A BORE SE SE S PODMETNUTIM POŽARIMA\nKako smo prethodno najavili, donosimo posebno priopćenje u vezi s neodgovornim ili zlonamjernim pojedincima koji u ovim teškim danima borbe protiv CORONA virusa iscrpljuju naš sustav civilne zaštite i troše ljudske i materijalne resurse prouzrokujući brojne požare na području naše općine. Na fotografijama koje su prilog ovome priopćenju možete vidjeti današnju borbu s požarom u Tribistovu u čijemu gašenju su sudjelovali posuški vatrogasci koji su u ovome trenutku potrebni Stožeru civilne zaštite u borbi protiv CORONA virusa. To su ljudi koji svakodnevno sudjeluju u dezinficiranju naših javnih površina i institucija te ostalim hitnim intervencijama\nS obzirom da je u Federaciji proglašeno stanje nesreće, policija je najavila kako će biti maksimalno rigorozna prema neodgovornim pojedincima koji svojim ponašanjem iscrpljuju sustav i sabotiraju obranu od CORONA virusa. Napominjemo i kako su namjerni izazivači požara koji su podmetnuti jučer i prekjučer pronađeni te po ovim kaznenim djelima policija već postupa.\nMožemo slobodno reći da se ovi neodgovorni pojedinci ponašaju kao saboteri u borbi protiv nadolazeće pandemije CORONA virusa.


Kako će Turska odgovoriti na pritiske Amerike | Skandalozno\nEKSKLUZIVNO – Turski general: Kako će Turska odgovoriti na brutalne pritiske Amerike\nU međuvremenu, predsedik Turske Redžep Tajip Erdogan je po povratku iz Sočija još jednom istakao da Ankara ne planira da anulira ugovore postignute 2017. godine kojima su definisani uslovi kupovine ruskih raketnih sistema S-400.\n„Postigli smo sporazum sa Rusijom o kupovini S-400, tako da sad ne može biti govora o povlačenju. Nastavljamo pripreme, polazeći od obećanja ruske strane da će sistemi biti isporučeni u julu“, citirala je agencija Anadolija predsednika Erdogana.\n„Turska sada prolazi kroz čitav niz problema u finansijskoj i ekonomskoj sferi. Kao što je poznato, SAD čine brojne korake koji ne odgovaraju normama međunarodnog prava, i to je sada najizraženije u slučaju Venecuele. Za realizaciju svojih ciljeva, Amerikanci često pribegavaju metodama poput izazivanja finansijske krize i smene vlasti, odnosno legitimno izabranog režima u određenim državama.\nSetimo se kako je Tramp pretio Turskoj ekonomskim sankcijama. Može li Vašington zaista da učini ovakav korak? Ako oseti da je sateran u ćošak, i te kako može. Ključne članice poput Nemačke i Francuske smatraju da bi trebalo formirati oružane snage za zaštitu svojih interesa od SAD. Turskoj je neophodno da prebrodi ovaj težak period sa minimalnim gubicima“, izjavio je naš sagovornik.\n„Amerika ne želi da dozvoli Turskoj da ostane van kontrole u uslovima formiranja novog svetskog poretka i zato sistemski vrši pritisak na Ankaru. SAD doživljavaju kupovinu ruskih sistema kao stvaranje dodatne distance između Turske i NATO-a, zbog čega pokušavaju to da spreče na svaki mogući način. Međutim, Turska, kao nezavisna i suverena država, donela je ovu odluku na osnovu svojih nacionalnih interesa i odlučna je da realizuje ugovor o kupovini S-400. I nema razloga da očekujemo bilo kakve promene u njenom stavu prema ovom pitanju.\nTurska deluje na osnovu vlastite definicije toga šta je pretnja za njenu nacionalnu bezbednost, i svi moraju s poštovanjem da se odnose prema ovom stavu. Osim toga, nema potrebe za integracijom sistema S-400 u strukturu NATO-a, jer Ankara namerava da te sisteme koristi da obezbedi svoje nacionalne potrebe, odnosno da obezbedi svoju unutrašnju odbranu“, naglasio je Eslen.\nNaš sagovornik je takođe ukazao na podršku koju SAD pružaju određenim elementima u Siriji, a koji objektivno predstavljaju direktnu pretnju za Tursku: „Amerika svojim ’kopnenim snagama‘ zapravo smatra terorističke elemente koji su direktna pretnja po bezbednost Turske. Na taj način SAD za nas i same postaju pretnja sa sirijske teritorije. U takvim uslovima, Turska je primorana da preduzima racionalne mere kako bi osigurala vlastitu bezbednost. U međuvremenu, zbog brutalne politike pretnji i pritiska, Vašington polako gubi podršku svojih tradicionalnih saveznika.\nTurska je članica NATO-a i SAD moraju da poštuju odluke koje ona donosi. A pritisak samo doprinosi daljem zbližavanju Turske i evroazijskog bloka. Ali izgleda da Vašington to ne shvata“, rezigniran je Eslen.\nBudite prvi sa komentarom na članku "EKSKLUZIVNO – Turski general: Kako će Turska odgovoriti na brutalne pritiske Amerike"